
[bookmark: _Toc144131532]1.1 Preambul 	
	[bookmark: _Hlk122444172]Acest document nu are valoare de act normativ şi nu exonerează solicitanţii de obligația respectării legislaţiei în vigoare la nivel naţional şi european. În caz de contradicție între prevederile prezentului ghid al solicitantului și prevederile legislației în vigoare, acestea din urmă prevalează.

Ghidul, cu anexele sale, furnizează informaţii necesare pentru accesarea finanțării în cadrul POCIDIF/P1/ RSO1.1., a apelului de proiecte “Sprijin pentru Proiecte Tehnologice Inovative”, utile cu privire la condițiile de eligibilitate ale solicitanţilor, ale partenerilor, ale grupului țintă, a proiectului în ansamblu, inclusiv a cheltuielilor, a modului de solicitare a finanţării, evaluarea cererilor de finanțare, precum și etapele aferente contractării acestora, în vederea pregătirii proiectelor și completarea corectă a cererilor de finanțare de către potențialii solicitanți.

Vă recomandăm ca, până la data limită de depunere a cererilor de finanțare, să parcurgeți toate informațiile prezentate în acest document și în anexele sale, să vă asigurați că ați înțeles toate aspectele legate de specificul intervențiilor finanțate în cadrul prezentului apel de proiecte, și, totodată, să consultați periodic site-ul dedicat programului: https://mfe.gov.ro/pcidif-21-27 pentru a urmări eventualele modificări/clarificări aduse acestui ghid şi orice alte informaţii de interes pentru accesarea fondurilor în cadrul POCIDIF aferent perioadei de programare 2021-2027.




1.2 [bookmark: _Toc144131533]Abrevieri	
	POCIDIF	 = Programul Creștere Inteligentă, Digitalizare și Instrumente 
                        Financiare 2021-2027
AM                = Autoritatea de management pentru POCIDIF
MIPE 		 = Ministerul Investițiilor și Proiectelor Europene
OI		 = Organismul Intermediar pentru Cercetare
MEC - ANC 	 = Ministerul Educației și Cercetării – Autoritatea Națională pentru
                       Cercetare
FEDR 		 = Fondul European de Dezvoltare Regională
BS 		 = Buget de stat
SNCISI 	 = Strategia Națională de Cercetare, Inovare și Specializare Inteligentă 
                       2022-2027
CDI 		 = Cercetare, Dezvoltare și Inovare
ENI  		 = Echivalent normă întreagă
IMM 		 = Întreprinderi Mici şi Mijlocii
SMIS/MYSMIS = Sistem de Management al Informațiilor (Aplicația informatică prin 
                       care solicitanții transmit cererile de finanțare)
DNSH 	           = Principiul „Do No Significant Harm” (a nu prejudicia semnificativ)
GS 		 = Ghidul solicitantului
GDPR            = Regulamentul general pentru protecția datelor cu caracter personal
HG                = Hotărâre de Guvern
OUG              = Ordonanță de Urgență a Guvernului
TVA               = Taxa pe valoare adăugată
UE                 = Uniunea Europeană
TRL               = Nivel de maturitate tehnologică (Technology Readiness Level)


1.3 [bookmark: _Toc144131534]Glosar	
	Organizaţie de cercetare și diseminare a cunoştinţelor (pe scurt organizaţie de cercetare) - înseamnă o entitate (cum ar fi universităţile sau institutele de cercetare, agenţiile de transfer de tehnologie, intermediarii pentru inovare, entitățile de colaborare fizică sau virtuală orientate spre cercetare), indiferent de statutul său juridic (organizație de drept public sau privat) sau de modalitatea de finanţare, al cărei obiectiv principal este de a efectua în mod independent cercetare fundamentală, cercetare industrială sau dezvoltare experimentală sau de a disemina la scară largă rezultatele unor astfel de activităţi prin predare, publicare sau transfer de cunoştinţe. În cazul în care entitatea desfăşoară şi activităţi economice, finanţarea, costurile şi veniturile activităţilor economice respective trebuie să fie contabilizate separat. Întreprinderile care pot exercita o influenţă decisivă asupra unei astfel de entităţi, de exemplu, în calitate de acţionari sau asociaţi, nu pot beneficia de acces preferenţial la rezultatele generate de aceasta.
Cercetare industrială înseamnă cercetare sau investigație critică planificată în scopul dobândirii de cunoștințe și competențe noi pentru elaborarea unor noi produse, procese sau servicii ori pentru realizarea unei îmbunătățiri semnificative a produselor, proceselor sau serviciilor existente, inclusiv a produselor, proceselor sau serviciilor digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud). Cercetarea industrială cuprinde crearea de părți componente pentru sisteme complexe și poate include construcția de prototipuri în laborator sau într-un mediu cu interfețe simulate ale sistemelor existente, precum și de linii pilot, atunci când acest lucru este necesar pentru cercetarea industrială și, în special, pentru validarea tehnologiilor generice.
Dezvoltare experimentală înseamnă dobândirea, combinarea, modelarea și utilizarea unor cunoștințe și competențe relevante existente de ordin științific, tehnologic, de afaceri și altele, cu scopul de a dezvolta produse, procese sau servicii noi ori îmbunătățite, inclusiv produse, procese sau servicii digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi, de exemplu, supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud sau edge). Aceasta poate cuprinde, de exemplu, și activități care vizează definirea, planificarea și documentarea conceptuală a unor noi produse, procese sau servicii.
Dezvoltarea experimentală poate include crearea de prototipuri, demonstrarea, crearea de proiecte-pilot, testarea și validarea unor produse, procese sau servicii noi ori îmbunătățite în medii reprezentative pentru condițiile de funcționare reale, în cazul în care obiectivul principal este de a aduce noi îmbunătățiri tehnice produselor, proceselor sau serviciilor care nu sunt definitivate în mod substanțial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final și a cărui producție este prea costisitoare pentru ca acesta să fie utilizat exclusiv în scopuri demonstrative și de validare.
Dezvoltarea experimentală nu include modificările de rutină sau periodice aduse produselor, liniilor de producție, proceselor de fabricație, serviciilor existente și altor operațiuni în curs, chiar dacă modificările respective ar putea reprezenta ameliorări.

Inovarea  reprezintă implementarea  unui produs (bun sau serviciu) nou sau optimizat în mod semnificativ pe piaţă sau implementarea unui proces de producţie nou sau semnificativ îmbunătăţit în cadrul întreprinderii. 
Un produs nou sau îmbunătăţit este implementat atunci când este introdus pe piaţă. Noile procese, metode de marketing sau metode organizatorice sunt implementate atunci când sunt introduse în uz, în operaţiile din cadrul întreprinderii.
Întregul proces al inovării cuprinde etape ştiinţifice, tehnologice, organizatorice, financiare şi comerciale prin care trebuie să treacă noile idei, produse, procese în oricare dintre domeniile economiei. În domeniul tehnic de exemplu, acest proces complex constă în transformarea rezultatelor activităţii de cercetare, sau al unei invenţii, într-un produs sau procedeu industrial nou sau substanţial îmbunătăţit.
Unele activităţi realizate pe parcursul întregului proces al inovării sunt ele însele inovatoare, altele nu sunt activităţi noi, dar sunt necesare în procesul inovării. Activităţile de inovare pot să includă de asemenea şi activităţi de cercetare  care pot să nu fie direct legate de dezvoltarea produsului/procesului principal dar sunt necesare în etapele de fabricaţie sau chiar de comercializare a acestuia.

Inovarea de Produs reprezintă implementarea unui bun sau serviciu nou sau semnificativ îmbunătăţit. Inovările de produs includ atât realizarea unor bunuri şi servicii noi, cât şi îmbunătăţirea semnificativă a caracteristicilor funcţionale sau de folosire a bunurilor şi serviciilor existente. Acestea includ schimbări semnificative ale specificaţiilor tehnice, ale componentelor sau materialelor, ale software-ului încorporat, utilizare accesibilă sau alte caracteristici funcţionale. Se referă numai la schimbările aduse produsului în sine, nu la schimbări care vor interveni eventual şi în procesul de fabricaţie şi care vor ţine de inovarea de proces.
Inovarea de Proces înseamnă punerea în aplicare a unei metode de producție sau de implementare noi ori îmbunătățite semnificativ, inclusiv modificări semnificative ale tehnicilor, echipamentelor sau software-ului, la nivelul întreprinderii (la nivelul grupului din sectorul industrial vizat din SEE), inclusiv, de exemplu, prin utilizarea unor tehnologii sau soluții digitale noi sau inovatoare. Sunt excluse din această definiție schimbările sau îmbunătățirile minore, creșterea capacităților de producție sau de prestare de servicii prin adăugarea de sisteme de fabricație sau logistice care sunt foarte asemănătoare cu cele utilizate deja, încetarea utilizării unui proces, simpla înlocuire sau majorare a capitalului, schimbări rezultate numai din modificarea prețurilor factorilor, personalizarea producției, localizarea, schimbările regulate, sezoniere și alte schimbări ciclice și comercializarea de produse noi sau îmbunătățite semnificativ.
Inovarea organizațională înseamnă punerea în aplicare a unei noi metode organizaționale la nivelul întreprinderii (la nivel de grup în sectorul industrial vizat din SEE), organizarea locului de muncă sau relațiile externe, inclusiv, de exemplu, prin utilizarea unor tehnologii digitale noi sau inovatoare. Sunt excluse din această definiție modificările care sunt bazate pe metode organizaționale deja în funcțiune în întreprindere, a modificărilor aduse strategiei de gestionare, a fuziunilor și achizițiilor, a încetării utilizării unui proces, a simplei înlocuiri sau majorări a capitalului, a schimbărilor rezultate numai din modificarea prețurilor factorilor, a personalizării, a localizării, a schimbărilor regulate, sezoniere și a altor schimbări ciclice și a comercializării de produse noi sau îmbunătățite semnificativ.
Servicii de consultanță în domeniul inovării înseamnă servicii de consultanță, asistență sau formare profesională în ceea ce privește transferul de cunoștințe, achiziția, protecția sau valorificarea activelor necorporale, utilizarea standardelor și a reglementărilor care le conțin, precum și servicii de consultanță, asistență sau formare profesională în ceea ce privește introducerea sau utilizarea de tehnologii și soluții inovatoare (inclusiv tehnologii și soluții digitale).
Servicii de sprijinire a inovării înseamnă furnizarea de spații de lucru, bănci de date, servicii de cloud și de stocare a datelor, biblioteci, studii de piață, laboratoare, etichetare a calității, testare, experimentare și certificare sau alte servicii conexe, inclusiv serviciile furnizate de organizații de cercetare și de diseminare a cunoștințelor, infrastructuri de cercetare, infrastructuri de testare și experimentare sau clustere de inovare, în scopul dezvoltării de produse, procese sau servicii mai eficace sau mai avansate din punct de vedere tehnologic, inclusiv punerea în aplicare a unor tehnologii și soluții inovatoare (inclusiv tehnologii și soluții digitale). 
Investiție inițială, înseamnă una dintre următoarele: 
· o investiție în active corporale și necorporale legată de una sau mai multe dintre următoarele activități:
· înființarea unei noi unități;
· extinderea capacității unei unități existente;
· diversificarea producției unei unități prin produse sau servicii care nu au fost fabricate anterior în unitate sau
· o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate
· o achiziționare de active aparținând unei unități care a fost închisă sau care ar fi fost închisă dacă nu ar fi fost cumpărată. Simpla achiziționare a acțiunilor unei întreprinderi nu reprezintă o investiție inițială.
Prin urmare, o investiție de înlocuire nu constituie o investiție inițială.
Investiție inițială care creează o nouă activitate economică înseamnă
i. o investiție în active corporale și necorporale legată de una dintre următoarele activități sau de ambele:
· înființarea unei noi unități;
· diversificarea activității unei unități, cu condiția ca noua activitate să nu fie identică sau similară cu activitatea desfășurată anterior în unitatea respectivă; sau
ii. achiziționarea de active aparținând unei unități care a fost închisă sau care ar fi fost închisă dacă nu ar fi fost cumpărată, cu condiția ca noua activitate ce urmează a fi desfășurată utilizând activele dobândite să nu fie identică sau similară cu activitatea desfășurată în unitatea respectivă înainte de achiziție.
Simpla achiziționare a acțiunilor unei întreprinderi nu reprezintă o investiție inițială care  creează o nouă activitate economică.

Specializarea inteligentă - o abordare bazată pe loc, caracterizată prin identificarea zonelor strategice de intervenție bazate atât pe analiza punctelor forte și a potențialului economiei, cât și pe un Proces de descoperire antreprenorială (EDP) cu o largă implicare a părților interesate. Este orientat spre exterior și îmbrățișează o viziune largă asupra inovației, inclusiv, dar cu siguranță nu se limitează la abordări bazate pe tehnologie, susținute de mecanisme eficiente de monitorizare. Domeniile de specializare inteligentă, selectate la nivel național, sunt cele definite prin Strategia Națională de Cercetare, Inovare și Specializare Inteligentă 2022-2027, care urmărește concentrarea resurselor în domeniile competitive și cu potențial de excelență (cercetare-dezvoltare) la nivel regional, în vederea transformării structurale a economiei și a creșterii competitivității, și care poate fi accesată la următoarea adresa: https://www.poc.research.gov.ro/uploads/2021-2027/conditie-favorizanta/sncisi_19-iulie.pdf. 
Întreprindere, în sensul aplicării prevederilor legale în materie de ajutor de stat/minimis, este considerată a fi orice entitate care desfășoară o activitate economică, indiferent de forma sa juridică și de modul de finanțare sau de existența unui scop lucrativ, în conformitate cu Comunicarea Comisiei nr. C262/01/2016 privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene.
„Întreprindere unică”, în sensul aplicării prevederilor Articolului 2, aliniat 2 din REGULAMENTUL (UE) 2023/2831 AL COMISIEI din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, înseamnă toate întreprinderile între care există cel puțin una dintre relațiile următoare:
(a) o întreprindere deține majoritatea drepturilor de vot ale acționarilor sau ale asociaților unei alte întreprinderi;
(b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
(c) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
(d) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.
Întreprinderile care întrețin, prin intermediul uneia sau al mai multor întreprinderi, oricare din relațiile la care se face referire la literele (a)-(d) sunt considerate la rândul lor întreprinderi unice.
Microîntreprindere - este definită ca fiind o întreprindere care are mai puțin de 10 angajați și a cărei cifră de afaceri anuală și/sau al cărei bilanţ anual total nu depășește 2.000.000 EUR conform Recomandării Comisiei 2003/361/CE, Anexa I, art. 2 alin. (3).
Întreprindere mică - este definită ca fiind o întreprindere care are mai puțin de 50 de angajați și a cărei cifră de afaceri anuală și/sau totalul bilanțului anual nu depășește 10.000.000 EUR, conform Recomandării Comisiei 2003/361/CE, Anexa I, art. 2 alin. (3).
Întreprindere mijlocie -  este definită ca fiind o întreprindere care are mai puțin de 250 de angajați și a cărei cifră de afaceri anuală nu depășește 50.000.000 EUR sau al cărei total al bilanțului anual nu depășește 43.000.000 EUR, conform Recomandării Comisiei 2003/361/CE, Anexa I, art. 2 alin. (1).  
Colaborare efectivă – înseamnă colaborare între cel puţin două părţi independente în vederea schimbului de cunoştinţe şi tehnologii sau în vederea atingerii unui obiectiv comun, bazată pe diviziunea muncii, în cadrul căreia părţile definesc de comun acord domeniul de aplicare al proiectului de colaborare, contribuie la punerea în aplicare a acestuia şi împart riscurile şi rezultatele.Cercetarea contractuală şi furnizarea de servicii de cercetare nu sunt considerate forme de colaborare.
Ajutor de stat - înseamnă orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potenţial asupra concurenţei şi comerţului între Statele Membre (a se vedea „Schema pentru ajutor de stat pentru activități de cercetare-dezvoltare și inovare finanțate prin Prioritatea 1 a Programului creștere inteligentă digitalizare și instrumente financiare (POCIDIF)”, aprobată prin Ordinul ministrului investițiilor și proiectelor europene nr. 3284/2023).
Intensitatea ajutorului înseamnă valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe. Ajutoarele care pot fi plătite în mai multe tranșe se actualizează la valoarea lor la data acordării. Rata dobânzii care trebuie utilizată în acest sens este rata de actualizare aplicabilă la data acordării. Intensitatea ajutorului se calculează pentru fiecare beneficiar.
Activitate economică reprezintă orice activitate care constă în furnizarea de bunuri, servicii și lucrări pe o piață.
Întreprindere în dificultate înseamnă o întreprindere care se află în cel puțin una din situațiile următoare:
(i)	În cazul unei societăți comerciale cu răspundere limitată [alta decât un IMM care există de mai puțin de 3 ani], atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, ”societate cu răspundere limitată” se referă în special la tipurile de societăți comerciale menționate în anexa I la Directiva 2013/34/UE a Parlamentului European și a Consiliului (*), iar „capital social” include, dacă este cazul, orice capital suplimentar;
(ii)	În cazul unei societăți comerciale în care cel puțin unii dintre asociați au răspundere nelimitată pentru creanțele societății [alta decât un IMM care există de mai puțin de 3 ani], atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, «o societate comercială în care cel puțin unii dintre asociați au răspundere nelimitată pentru creanțele societății» se referă în special la acele tipuri de societăți menționate în anexa II la Directiva 2013/34/UE;
(iii)	atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
(iv)	atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;
(v)	în cazul unei întreprinderi care nu este un IMM, atunci când, în ultimii doi ani:
1. raportul datorii/capitaluri proprii al întreprinderii este mai mare de 7,5; 
                 și
2. capacitatea de acoperire a dobânzilor calculată pe baza EBITDA se situează
     sub valoarea 1,0.
Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată.
Active corporale înseamnă active precum terenuri, clădiri și instalații, utilaje și echipamente.
Active necorporale înseamnă active care nu au o concretizare fizică sau financiară precum brevete, licenţe, know-how sau alte drepturi de proprietate intelectuală.
Furnizorul ajutorului de stat este Ministerul Investițiilor și Proiectelor Europene (MIPE) prin Autoritatea de Management a Programului Creștere Inteligentă, Digitalizare și Instrumente Financiare (AM).
Administratorul schemei de ajutor de stat este Autoritatea Națională pentru Cercetare, prin Organismul Intermediar pentru Cercetare (OI).
Concurenţă deplină înseamnă o situaţie în care condiţiile tranzacţiei dintre părţile contractante nu diferă de cele care s-ar aplica între întreprinderi independente și nu conţin niciun element de coluziune. Se consideră că instituirea unei proceduri de atribuire deschisă, transparentă și nediscriminatorie pentru tranzacţia în cauză îndeplinește principiul concurenţei depline.
Activitate de bază în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiții cumulative:
    (i) are legătură directă cu obiectul proiectului pentru care se acordă finanțarea şi contribuie în mod direct şi semnificativ la realizarea obiectivelor şi la obținerea rezultatelor acestuia;
    (ii) se regăsește în cererea de finanțare sub forma activităților eligibile obligatorii specificate în Ghidul solicitantului;
    (iii) nu face parte din activitățile conexe, așa cum sunt acestea definite în Ghidul solicitantului;
    (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului.
Indicator de realizare - înseamnă un indicator de măsurare a rezultatelor specifice ale intervenției.
Indicator de rezultat - înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii.
Indicatori de etapă - repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare.
Plan de monitorizare al proiectului - plan inclus în contractul de finanţare prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare al acestora, precum și ţintele finale asumate pentru indicatorii de realizare şi de rezultat care vor fi atinse în urma implementării proiectului.
Caracterul durabil al operațiunilor este definit în conformitate cu art. 65 din Regulamentul (UE) nr. 2021/1060 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie:
a) să înceteze activitatea productivă sau să o transfere în afara regiunii de nivel NUTS 2 în care a primit sprijin;
b) să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
c) să efectueze o modificare substanțială care afectează natura, obiectivele sau condițiile de implementare ale operațiunii și care ar conduce la subminarea obiectivelor inițiale ale acesteia.
În cadrul prezentului apel, perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare. 
Costurile directe sunt cheltuielile efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul propus prin proiect.
Costurile indirecte sunt de regulă costuri care nu sunt sau nu pot fi legate direct de punerea în aplicare a unei operațiuni (conform art. 3.1.2, capitolul 3 - Tipuri de opțiuni simplificate în materie de costuri din Orientările CE privind utilizarea opțiunilor de costuri simplificate în cadrul Fondurilor Europene Structurale și de Investiții (ESI) – Versiune revizuită nr. 2021/C 200/01). 
Prag de calitate reprezintă pragul minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje.
Principiul „a nu prejudicia în mod semnificativ” (DNSH – „Do No Significant Harm”) este definit prin Regulamentul (UE) nr. 2020/852 și se referă la modul în care o activitate se raportează la cele șase obiective de mediu (Atenuarea schimbărilor climatice, Adaptarea la schimbări climatice, Utilizarea durabilă și protejarea resurselor de apă și a celor marine, Economia circulară, inclusiv prevenirea generării de deșeuri și reciclarea acestora, Prevenirea și controlul poluării aerului, apei și solului, Protecția și restaurarea biodiversității și ecosistemelor) și dacă activitatea respectivă aduce prejudicii semnificative vreunuia dintre aceste obiective de mediu.
Imunizarea la schimbările climatice reprezintă un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se, în același timp, respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. Imunizarea la schimbările climatice este un proces care integrează măsurile de atenuare a schimbărilor climatice și măsurile de adaptare la schimbările climatice în dezvoltarea proiectelor de infrastructură.
Adaptarea la schimbările climatice (reziliența la schimbări climatice globale) reprezintă procesul de adaptare la condițiile climatice actuale și viitoare și la efectele acestora, în scopul de a modera daunele sau de a exploata oportunități benefice (sistemele umane). În cazul sistemelor naturale, se referă la procesul de adaptare la clima actuală și efectele acesteia; intervenția umană poate facilita adaptarea la climatul preconizat și la efectele acestuia.


2. [bookmark: _Toc144131535]ELEMENTE DE CONTEXT 	
[bookmark: _Toc144131536]2.1 Informații generale despre Program
	POCIDIF vizează susținerea și promovarea unui sistem de cercetare, dezvoltare, inovare atractiv și competitiv în România, digitalizarea în administrația publică centrală și mediul de afaceri, transformarea digitală și furnizarea de servicii îmbunătățite în sectorul cultural. Programul a fost aprobat prin decizia Comisiei Europene nr. C(2022) 9445 din 09.12.2022.
Programul este structurat în 6 Priorități, cu acțiuni și măsuri concrete și contribuie la atingerea Obiectivului de Politică 1 - O Europă mai inteligentă, prin inovare, digitalizare, transformare economică și sprijinirea întreprinderilor mici și mijlocii și Obiectivul de Politică 4 – O Europă mai socială și mai incluzivă, prin implementarea Pilonului european al drepturilor sociale (OP 4).  
Programul are o alocare financiară de 2.111.230.103 euro, din care 1.650.000.000 euro FEDR și 461.230.103 euro BS.
Programul, prin Prioritatea 1 aferentă CDI, obiectiv specific RSO1.1,  vizează 3 tipuri de acțiuni, urmate de măsuri specifice, în domeniile de specializare inteligentă cuprinse în Strategia Națională de Cercetare, Inovare și Specializare Inteligentă 2022-2027 (SNCISI), concentrate pe susținerea potențialului inovator al întreprinderilor și pe crearea/dezvoltarea unui ecosistem competitiv prin punerea la dispoziție a expertizei organizațiilor de cercetare, inclusiv prin conectarea la Spațiul European de Cercetare.
Informații suplimentare privind POCIDIF 2021-2027 pot fi consultate accesând următorul link: https://mfe.gov.ro/wp-content/uploads/2023/01/9cf5726fa7062a9b0ca4fc8443ff0bf9.pdf.


[bookmark: _Toc144131537]2.2 Prioritatea/Fond/Obiectiv de politică/Obiectiv specific 
	Apelul de proiecte Sprijin pentru proiecte tehnologice inovative cod MySMIS/SMIS2021+ ..................... este aferent Priorității 1. Susținerea și promovarea unui sistem de CDI atractiv și competitiv în România, susținut din Fondul European de Dezvoltare Regională (FEDR), și contribuie la Obiectivul de politică: O Europă mai competitivă și mai inteligentă, prin promovarea unei transformări economice inovatoare și inteligente și a conectivităţii TIC regionale (OP 1),  Obiectivul Specific: RSO 1.1 Dezvoltarea și îmbunătățirea capacităților de cercetare și inovare și adoptarea de tehnologii avansate și este încadrat în Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Măsura 1.1.2 Creșterea gradului de colaborare public-privat (OC și IMM), din cadrul Programului Creștere Inteligentă, Digitalizare și Instrumente Financiare.

	[bookmark: _Toc144131538]2.3 Reglementări europene și naționale, cadrul strategic, documente programatice aplicabile

	Regulamentul (UE) nr. 2021/1060 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
Regulamentul (UE) nr. 2021/1058 privind Fondul european de dezvoltare regională și Fondul de coeziune;
Regulamentul (UE) 2023/2831 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat , cu modificările și completările ulterioare, denumit în continuare Regulamentul (UE) nr. 651/2014;
Regulamentul (UE) nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
Comunicarea Comisiei C(2021) 1054 - Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență;
Comunicarea Comisiei 2021/c 200/01 – Orientări privind utilizarea opțiunilor simplificate în materie de costuri în cadrul fondurilor structurale și de investiții europene (esi) – versiune revizuită;
Carta drepturilor fundamentale a Uniunii Europene (2012/C 326/02);
Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă);
Directiva (UE) 79/7 privind aplicarea treptată a principiului egalităţii de tratament între bărbaţi şi femei în domeniul securităţii sociale;
Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
Directiva (UE) 43/2000 a Consiliului din 29 iunie 2000, de punere în aplicare a principiului egalității de tratament între persoane, fără deosebire de rasă sau origine etnică;
Comunicarea Comisiei C(2021) 373/1 - Orientări tehnice referitoare la imunizarea infrastructurii la schimbările climatice în perioada 2021-2027;
Regulamentul Delegat (UE) nr. 2021/2139 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
Legea nr. 53/2003 privind Codul Muncii, republicată, cu modificările și completările ulterioare;
Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;
Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Ordonanța de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
Ordonanță de Urgenţă a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune;
Ordinul comun al ministrului investiţiilor şi proiectelor europene şi al ministrului finanţelor nr. 4013/5316/2023  privind aprobarea Instrucţiunilor de aplicare a prevederilor art. 9 alin. (1) şi (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
Ordonanța de Urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
Ordinul ministrului finanțelor publice nr. 1802/2014 pentru aprobarea Reglementărilor contabile privind situațiile financiare anuale individuale şi situațiile financiare anuale consolidate;
Legea contabilității nr. 82/1991 republicată, cu modificările și completările ulterioare;
Legea nr. 500/ 2002 privind finanțele publice, cu modificările și completările ulterioare;
Ordonanța de Urgentă a Guvernului nr. 44/ 2023 pentru stabilirea unor măsuri necesare optimizării procesului de implementare a proiectelor de infrastructură finanțate din fonduri externe nerambursabile, precum și pentru modificarea și completarea unor acte normative;
Ordonanţa de urgenţă a Guvernului nr. 101/2020 privind unele măsuri pentru implementarea proiectelor cu finanţare din fonduri europene în vederea evitării riscului de dezangajare pentru perioada de programare 2014-2020, cu modificările şi completările ulterioare; 
Hotărârea Guvernului nr. 311/2022 privind intensitatea maximă a ajutorului de stat regional în perioada 2022-2027 pentru investiţii iniţiale, cu modificările și completările ulterioare;
Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar;
Hotărârea Guvernului nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului;
Ordinul ministrului investițiilor și proiectelor europene nr. 3284/2023 privind aprobarea Schemei de ajutor de stat pentru activități de cercetare-dezvoltare și inovare finanțate prin prioritatea 1. „Susținerea și promovarea unui sistem de CDI atractiv și competitiv în RO” și prioritatea 4. „Dezvoltarea de tehnologii strategice pentru Europa - STEP” din Programul Creștere inteligentă digitalizare și instrumente financiare;
Ordinul  ministrului investițiilor și proiectelor europene nr. 605/2024 privind aprobarea Schemei de ajutor de minimis pentru activități de cercetare-dezvoltare și inovare finanțate prin prioritatea 1 „Susținerea și promovarea unui sistem de CDI atractiv și competitiv în RO” a Programului creștere inteligentă, digitalizare și instrumente financiare (POCIDIF);
Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
Hotărârea Guvernului nr. 1188/2022 privind aprobarea Planului național de cercetare, dezvoltare și inovare 2022—2027;
Ordonanță de Urgenţă a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
Legea nr. 227/2015 privind codul fiscal, cu modificările și completările ulterioare;
Legea nr. 98/2016 privind achizițiile publice, cu modificările si completările ulterioare;
Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
Ordinul ministrului investițiilor și proiectelor europene nr. 1765/2023 privind aprobarea Listei de verificare a procedurii de atribuire a contractelor de achiziţie publică, a contractelor sectoriale, a acordurilor cadru, prevăzute de Legea nr. 98/2016 privind achizițiile publice şi Legea nr. 99/2016 privind achizițiile sectoriale, pentru perioada de programare 2021-2027;
Ordinul ministrului fondurilor europene nr. 1284/2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare;
Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare;
Legea societăților comerciale nr. 31/1990, republicată, privind societăţile, cu modificările şi completările ulterioare;
Legea nr. 202/2002 privind egalitatea de şanse între femei şi bărbaţi, cu modificările și completările ulterioare; 
Ordonanța Guvernului nr.137/2000 privind prevenirea şi sancţionarea tuturor formelor de discriminare, republicată, cu modificările și completările ulterioare; 
Ordonanța Guvernului nr. 61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare; 
Ordinul ministrului investițiilor și proiectelor europene nr. 2041/2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
Ordinul ministrului investițiilor și proiectelor europene nr. 1777/2023 privind aprobarea conținutului/modelului/formatului/ structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
Ordinul ministrului investițiilor și proiectelor europene nr. 2370/2023 pentru aprobarea matricei de corelare prevăzute la art. 7 alin. (3) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
Ordinul ministrului investițiilor și proiectelor europene nr. 5744/2023 pentru aprobarea Ghidului de identitate vizuală „Vizibilitate, transparență și comunicare în perioada de programare 2021—2027”;
Principalele documente programatice și strategice
Acordul de Parteneriat cu România, aprobat prin Decizia Comisiei Europene, nr. C(2022) 5132/25.07.2022;
Programul Creștere Inteligentă, Digitalizare și Instrumente Financiare, aprobat prin decizia Comisiei Europene nr. C(2022) 9445 din 09.12.2022, cu modificările și completările ulterioare;
Strategia Națională de Cercetare, Inovare și Specializare Inteligentă 2022-2027 aprobată prin Hotărârea Guvernului nr. 933/2022;
Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027;
Strategia Uniunii Europene privind drepturile persoanelor cu dizabilități 2021-2030: O Uniune a egalității; 
Strategia națională privind drepturile persoanelor cu dizabilități 2022-2027;
Strategia națională pentru dezvoltarea durabilă a României 2030;
Alte normative și reglementări tehnice în domeniu, în vigoare la momentul întocmirii documentaţiilor tehnico-economice/depunerii cererilor de finanţare.
În situația în care pe parcursul apelului intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.


3. [bookmark: _Toc144131539]ASPECTE SPECIFICE APELULUI DE PROIECTE 
[bookmark: _Toc144131540]3.1 Tipul de apel 	
	[bookmark: _Hlk141877694]Apelul este competitiv, cu depunere la termen.
Perioada de depunere a propunerilor de proiecte este de 60 zile de la deschiderea apelului în MySMIS2021.
Cererile de finanţare se depun prin aplicaţia electronică MySMIS2021, împreună cu toate anexele solicitate în cadrul secțiunii 7.4 a prezentului ghid al solicitantului. Ghidul de utilizare a aplicaţiei MySMIS2021 este disponibil la adresa:  https://www.fonduri-ue.ro/mysmis-2021.

În situaţia retragerii cererii de finanţare, solicitantul o poate redepune cu condiția încadrării în termenele prevăzute în prezentul ghid.
Depunerea cererii de finanțare reprezintă un angajament ferm privind acordul solicitantului în nume propriu, și/sau pentru persoanele implicate în proiect, cu privire la prelucrarea datelor cu caracter personal procesate în evaluarea proiectului.
Datele personale ale beneficiarilor vor fi prelucrate în procesul de încărcare a informațiilor în sistemul informatic MySMIS2021 în conformitate cu prevederile Regulamentului (UE) 679/2016 al Parlamentului european și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE (GDPR).


[bookmark: _Toc144131541]3.2 Forma de sprijin (granturi; instrumentele financiare; premii)

	[bookmark: _Hlk144194448]Forma de sprijin pentru beneficiarii prezentului apel este grant. 


[bookmark: _Toc144131542]3.3 Bugetul alocat apelului de proiecte 	

	[bookmark: _Hlk141877463][bookmark: _Hlk138757530][bookmark: _Ref144116364]Alocarea financiară pentru acest apel de proiecte este  53.174.731 euro (FEDR+BS), respectiv xxx lei[footnoteRef:1] din care: [1:  la cursul inforeuro din luna februarie 2026,1 euro = 5,0965 lei
] 

· FEDR  - 37.785.964,00 euro,  respectiv 192.576.165,5 lei;
· Buget de Stat – 15.388.767euro, respectiv 78.428.851 lei

Proiectele sprijinite în cadrul prezentului apel sunt proiecte de CDI dezvoltate în parteneriat, care oferă soluții la probleme cu impact național, aferente domeniilor de specializare inteligentă identificate la nivel național în procesul de descoperire antreprenorială, cuprinse în SNCISI 2022 – 2027. Domeniile și subdomeniile de specializare inteligentă susținute prin apel sunt precizate în Anexa 11 la prezentul ghid al solicitantului. Rezultatele acestor proiecte vizează ambele categorii de regiuni, în beneficiul mediului de afaceri, al cercetătorilor și al cetățenilor la nivelul tuturor regiunilor țării.
Beneficiarii (lider și partener în cadrul proiectului) proiectelor sprijinite vor desfășura activități în aceeași categorie de regiuni de dezvoltare (regiune mai puțin dezvoltată, sau în regiunea mai dezvoltată). Aceștia vor depune proiectul în cadrul apelului aferent regiunii în care vor desfășura activitățile proiectului. 
[bookmark: _Hlk221693058]Proiectul poate să includă parteneri cu sediul social în tipuri de regiuni diferite, însă activitățile proiectului se vor desfășura în cadrul aceluiași tip de regiune (locația de implementare a proiectului atât pentru lider cât și pentru partener va fi situată fie în regiunile mai dezvoltate, fie în regiunile mai puțin dezvoltate). 
Activitățile proiectului se vor desfășura în tipul de regiune (locația de implementare a proiectului) în cadrul căreia este depus proiectul (apel MDR sau LDR), indiferent de tipul de regiune în care este înregistrat sediul social al solicitanților, cu condiția ca la contractarea proiectului să se facă dovada cu documente privind drepturile asupra imobilului/imobilelor care reprezintă locația/locațiile de implementare a/ale proiectului.


 
[bookmark: _Toc144131543]3.4 Rata de cofinanțare 	
	Prezentul apel de proiecte se adresează sprijinului pentru proiecte tehnologice inovative și sunt proiecte derulate în parteneriat de către un IMM și o organizație de cercetare de drept public. Proiectele vor fi depuse în parteneriat format dintr-o organizație de cercetare de drept public și un IMM, oricare dintre aceștia putând fi liderul proiectului.
Pentru aceste proiecte țintele indicatorilor de realizare/rezultat, asistența financiară nerambursabilă solicitată și contribuția solicitantului se vor raporta la regiunea în cadrul căreia se defășoară activitățile proiectului (LDR sau MDR). 
Pentru perioada 2021-2027, valoarea finanţării nerambursabile, la nivel de apel,  se constituie astfel:
	Regiunile de dezvoltare
	       TOTAL FINANTARE NERAMBURSABILA

	
	FEDR
	BUGET DE STAT

	Regiuni mai puțin dezvoltate (Nord-Est, Sud-Est, Sud Muntenia, Sud-Vest Oltenia, Vest, Nord-Vest şi Centru)
	85%
	15%

	Regiuni mai dezvoltate (Bucureşti-Ilfov)
	40%
	60%


Solicitanții vor argumenta soluția la problema/problemele cu impact național pe care proiectul vizează să o/le rezolve, inclusiv rezultatele acestuia și impactul estimat).
Pentru beneficiarii de tip organizație de cercetare de drept public (lider sau partener), sprijinul public eligibil se încadrează într-un procent de maximum 100%, cu respectarea prevederilor legislației naționale și europene în domeniu.
[bookmark: _Hlk141877222][bookmark: bookmark0]Pentru întreprinderi - IMM (lider sau partener în cadrul proiectelor), cotele de finanţare se calculează ca procent din costurile eligibile din proiect, pe categorii de activităţi, în funcţie de tipul întreprinderii (mijlocie, mică - inclusiv microîntreprinderi) și de locația de implementare, în conformitate cu prevederile Schemei de ajutor de stat pentru activități de cercetare-dezvoltare și inovare finanțate prin Prioritatea 1 a Programului Creștere Inteligentă, Digitalizare și Instrumente Financiare (POCIDIF), aprobată prin Ordinul ministrului investițiilor și proiectelor europene nr. 3284/2023, cu modificările și completările ulterioare.
Astfel, valoarea maximă a finanţării nerambursabile ce poate fi solicitată și acordată pentru activitățile propuse de către IMM se determină aplicând la valoarea cheltuielilor eligibile, intensitatea maximă a ajutorului, aplicabilă pentru activitățile vizate de proiect, categoria de IMM, regiunea și județul în care se implementează acestea. 
Intensitățile maxime ale ajutorului pentru IMM-urile implicate în proiect
Având în vedere că proiectele sunt depuse în parteneriat:
• modalitatea de participare a partenerilor la asigurarea cheltuielilor eligibile și/sau neeligibile ale proiectului va fi stabilită în Acordul de parteneriat încheiat între cei doi parteneri.
• intensitatea maximă a ajutorului pentru IMM rezultă din aplicarea ratelor de cofinanțare pentru cheltuielile eligibile aferente acestuia, potrivit tabelului de mai jos:
	 
	Întreprindere mică/
Micro
întreprindere
	Întreprindere mijlocie

	Ajutoare pentru proiecte de cercetare, dezvoltare (art. 25 din Regulamentul (UE) nr. 651/2014) 
	 
	 

	a) Cercetare industrială
	70  %
	60  %

	· cu condiția unei colaborări efective între întreprinderi (din care cel puțin una este IMM) sau între o întreprindere și o organizație de cercetare în cazul în care cel puțin 10% din costurile eligibile sunt suportate de  organizații de cercetare 

	
80  %
	
75  %

	-   cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat 
SAU 

-   cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat
	75  %

SAU

80  %
	65  %

SAU

75  %

	b) Dezvoltare experimentală
	45  %
	35  %

	· cu condiția unei colaborări efective între întreprinderi (IMM) sau între o întreprindere și o organizație de cercetare in cazul in care cel puțin 10% din costurile eligibile sunt suportate de organizații de cercetare 

SAU
· cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat 



	60  %

	50  %

	SAU 
· cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat 
	50%
	40%

	Ajutoare pentru inovare destinate IMM-urilor (art. 28 din Regulamentul (UE) nr. 651/2014)
	50%
	50%

	Ajutoare pentru inovarea de proces și organizațională
(art. 29 din Regulamentul (UE) nr. 651/2014)
	50%
	50%

	
	

	Ajutoare regionale (pentru investiții inițiale) (art. 14 din Regulamentul (UE) nr. 651/2014
	
	

	REGIUNEA
	Județe componente
	Întreprindere mică/microîntreprindere
	Întreprindere mijlocie

	Nord-Vest
	Bihor
	60%
	50%

	
	Bistriţa-Năsăud
	70%
	60%

	
	Cluj
	60%
	50%

	
	Maramureş
	70%
	60%

	
	Satu Mare
	70%
	60%

	
	Sălaj
	70%
	60%

	Centru
	Alba
	70%
	60%

	
	Braşov
	60%
	50%

	
	Covasna
	60%
	50%

	
	Harghita
	60%
	50%

	
	Mureş
	60%
	50%

	
	Sibiu
	60%
	50%

	Nord-Est
	Bacău 
	75%
	70%

	
	Botoşani
	75%
	70%

	
	Iaşi
	70%
	60%

	
	Neamţ
	75%
	70%

	
	Suceava
	75%
	70%

	
	Vaslui
	75%
	70%

	Sud-Est
	Brăila
	75%
	70%

	
	Buzău
	75%
	70%

	
	Constanţa
	70%
	60%

	
	Galaţi
	75%
	70%

	
	Vrancea
	75%
	70%

	
	Tulcea
	75%
	70%

	Sud-Muntenia
	Argeş
	70%
	60%

	
	Călăraşi
	75%
	70%

	
	Dâmboviţa
	70%
	60%

	
	Giurgiu
	70%
	60%

	
	Ialomiţa
	75%
	70%

	
	Prahova
	75%
	70%

	
	Teleorman
	75%
	70%

	Sud-Vest Oltenia
	Dolj
	75%
	70%

	
	Gorj 
	75%
	70%

	
	Mehedinţi
	75%
	70%

	
	Olt
	75%
	70%

	
	Vâlcea
	75%
	70%

	Vest
	Arad
	50%
	40%

	
	Caraş-Severin
	60%
	50%

	
	Hunedoara
	60%
	50%

	
	Timiş
	50%
	40%

	Ilfov
	Ilfov parțial: Ciorogârla, Domnești, Clinceni, Cornetu, Bragadiru, Dărăști-Ilfov, Jilava,          1 Decembrie, Copăceni, Vidra și Berceni
	55%
	


45%

	
	Ilfov parțial: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești și Pantelimon
	65%
	



55%


În cazul proiectelor sprijinite prin prezentul apel, cheltuielile cu managementul proiectului/asistență tehnică, auditul proiectului, informarea și publicitatea proiectului (detaliate în secțiunea 5.3.2 a prezentului ghid) sunt eligibile pentru IMM-ul lider sau partener, până la valoarea de 300.000 Euro, cu respectarea prevederilor Schemei de ajutor de minimis, aprobată prin Ordinul ministrului investițiilor și proiectelor europene nr. 605/2024. 
Ajutorul de minimis va reprezenta maximum 90% din valoarea totală a cheltuielilor eligibile ale proiectului. Restul de minimum 10% din cheltuielile eligibile ale proiectului vor fi susținute din fondurile proprii ale beneficiarului (IMM). 
Activitățile eligibile în cadrul Schemei de ajutor de minimis pentru beneficiarii sus menționati (IMM) sunt:
· activități de informare şi publicitate privind proiectul;
· activități de management /asistență tehnică;
· servicii de auditare a proiectului;
· sprijin pentru plată abonamente, taxe și cotizații necesare pentru implementarea proiectului. 
În cazul în care, prin acordarea unor noi ajutoare de minimis, s-ar depăși plafonul maxim menționat, pentru a beneficia de ajutor de minimis în baza acestui apel de proiecte, întreprinderea poate alege între reducerea valorii ajutorului solicitat astfel încât să se încadreze în plafon sau rambursarea totală sau parțială a ajutorului anterior obținut, pentru a fi respectat plafonul de minimis.


 
[bookmark: _Toc144131544]3.5 Zona/zonele geografică(e) vizată(e) de apelul de proiecte 

	Prezentul apel vizează proiecte a căror rezultate au aplicabilitate la nivel național.
Astfel, acoperirea națională va fi asigurată cel puțin din următoarele perspective: 
· efectul de spillover (propagare) a rezultatelor atât pentru regiunea mai dezvoltată, cât și pentru regiunile mai puțin dezvoltate;
· domeniile naționale de specializare inteligentă și subdomeniile aferente acestora,  menționate în SNCISI 2022 – 2027 (a se vedea Anexa 11 - Lista domeniilor și a subdomeniilor de specializare inteligentă sprijinite) în care proiectele trebuie să se încadreze.
Activitățile proiectului se vor desfășura în tipul de regiune (locația de implementare a proiectului) în cadrul căreia este depus proiectul (MDR sau LDR), indiferent de tipul de regiune în care este înregistrat sediul social al solicitanților, cu condiția ca la contractarea proiectului să se faca dovada cu documente privind drepturile asupra imobilului/imobilelor care reprezintă locația/locațiile de implementare a/ale proiectului. 


[bookmark: _Toc144103307][bookmark: _Toc144103433][bookmark: _Toc144103560][bookmark: _Toc144103687][bookmark: _Toc144103815][bookmark: _Toc144103946][bookmark: _Toc144131545][bookmark: _Hlk141878758]3.6 Acțiuni sprijinite în cadrul apelului

	[bookmark: bookmark17]Măsura 1.1.2 sprijinită în cadrul prezentului apel vizează proiecte de CDI, care oferă soluții la probleme cu impact național, identificate prin procesul de descoperire antreprenorială (PDA – domeniile și subdomeniile de specializare inteligentă) și în concordanță cu obiectivele Green Deal. Vor fi sprijiniți actorii din sistemul CDI care să asigure transferul optim de cunoștinte pentru sprijinul trecerii rezultatelor C&I în piață. Proiectele vizează dezvoltarea experimentală și cercetarea industrială, pentru ridicarea gradului de maturitate tehnologică (TRL4-TRL9). Se vor sprijini proiecte în cadrul cărora organizațiile de cercetare vor furniza întreprinderilor transfer tehnologic și de cunoștințe pentru dezvoltarea de procese / produse / servicii inovatoare. 
Proiectele vor fi depuse în parteneriat format dintr-o organizație de cercetare de drept public și un IMM, oricare dintre aceștia putând fi liderul proiectului. 
Proiectele ce vor fi depuse în cadrul acestui apel trebuie să aibă descrisă o agendă clară, comună, de CDI și să prezinte un plan de acțiune pentru transfer tehnologic către entitățile private, precum și  un acord de parteneriat detaliat. În cadrul planului de acțiune pentru transfer tehnologic către entitățile private se va justifica nivelul minim de TRL 4 de la care pleacă proiectul și nivelul obligatoriu la care trebuie să ajungă (minim TRL 8).
Rezultatele proiectului vor viza obținerea de produse/procese/servicii noi și inovatoare care să fie pregătite pentru a fi comercializate pe piață în perioada de durabilitate a proiectului. 
Consolidarea capacității CDI, inclusiv a întreprinderilor, se va realiza și prin asigurarea accesului deschis la infrastructurile de CDI existente. 
Proiectele implementate în cadrul prezentului apel se vor desfășura în jurul unui domeniu de specializare inteligentă, în acord cu lista domeniilor de specializare inteligentă, Anexa 11 la prezentul ghid. 
Rezultatele cercetărilor vor contribui la reducerea decalajului de performanță atât între regiunile de dezvoltare ale țării, cât şi între România şi alte state membre ale Uniunii Europene. 



[bookmark: _Toc144131546]3.7 Grup țintă vizat de apelul de proiecte
	Principalele grupuri țintă vizate în cadrul prezentului apel de proiecte sunt:
· [bookmark: _Hlk141877533]întreprinderile mici și mijlocii beneficiare de sprijin
· institutele de cercetare beneficiare de sprijin 
· instituțiile de învăţământ superior beneficiare de sprijin
· toate părțile interesate care beneficiază de rezultatele proiectelor finanțate



[bookmark: _Toc144131547]3.8 Indicatori
3.8.1 Indicatori de realizare 
	Indicatorii de realizare de program, vizați de prezentul apel de proiecte sunt:
· RCO 01 Întreprinderi care beneficiază de sprijin (din care micro, mici, medii, mari) - număr
· RCO 02 Întreprinderi care beneficiază de sprijin prin grant-uri - număr
· RCO 06 Cercetători care lucrează în centre de cercetare care beneficiază de sprijin – ENI
· RCO 07 Organizații de cercetare care participă la proiecte de cercetare comune - număr
· RCO 08 Valoarea nominală a echipamentelor pentru cercetare și inovare – Euro
· RCO 10 Întreprinderi care cooperează cu organizații de cercetare - număr
Valoarea de referință a indicatorilor de realizare este 0.
Indicatorii de realizare vor fi raportați pe parcursul perioadei de implementare a proiectului. Este obligatorie selectarea, în cadrul cererii de finanțare, a tuturor indicatorilor de realizare prevăzuți în prezenta secțiune. 
În cadrul cererii de finanțare nu se vor identifica și cuantifica alți indicatori de realizare de program în afara celor menționați în cadrul secțiunii 3.8.1 la prezentul ghid.
Prevederi generale cu privire la calculul indicatorilor
· RCO01, RCO02, RCO10: În cadrul prezentului apel de proiecte, indicatorii RCO01, RCO02, respectiv RCO10 vor avea aceeași țintă și vor reprezenta numărul de IMM-uri implicate în proiect. 
· Indicatorii vor fi raportați în LDR/MDR conform regiunii în care este implementat proiectul.
· RCO06: Unitatea de măsură pentru indicatorul RCO06 este echivalent normă întreagă (ENI). 
Indicatorul reprezintă numărul de cercetători care utilizează direct, în activitatea lor, infrastructura de cercetare, în cadrul entităților sprijinite. 
Proiectul trebuie să conducă la îmbunătățirea infrastructurii de cercetare sau a calității echipamentului de cercetare. Sunt excluse înlocuirile care nu aduc o creștere a calității, precum și activitățile de întreținere. Infrastructura de cercetare poate fi publică sau privată.
Este considerat cercetător în sensul prezentului ghid al solicitantului, orice persoană angajată în cadrul proiectului și care întreprinde activități de CDI, indiferent de tipul entității angajatoare (publică sau privată). 

La calculul țintei acestui indicator nu se va lua în calcul personalul auxiliar și nici personalul angajat în echipa de management a proiectului și care nu face dovada implicării în activitățile de CDI din proiect. 
Nu vor fi numărate posturile vacante de cercetare și dezvoltare și nici personalul de sprijin/auxiliar (și anume posturile care nu sunt direct implicate în activități de cercetare și dezvoltare). Pentru a putea fi considerat la calculul indicatorului RCO06, cercetătorul/cercetătorii trebuie să fie deja angajat/angajați până la momentul semnării contractului de finantare. 
Dacă în urma implementării proiectului sunt angajați mai mulți cercetători în infrastructura respectivă (adică posturi vacante ocupate sau posturi nou create), aceștia vor fi incluși în indicatorul RCR102 - Locuri de muncă de cercetare în entitățile sprijinite.
Pentru calculul ENI anual se folosește numărul de ore de lucru normative/ statutare pe an în România de 40 ore/ săptamână timp de 52 saptamâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru cei cu normă parțială.
Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate în baza unor contracte de muncă cu timp parțial efectuarea de ore suplimentare este interzisă, conform prevederilor art. 105, alin. (1), lit. c)  din Legea nr 53/2003 Codul Muncii, republicat, cu modificările și completările ulterioare.
Formula de calcul: ENI anual= Σ număr ore lucrate în cercetare în  infrastructura de cercetare sau cu echipamentele pentru care se acordă sprijinul în timpul unui an (incluzând și 8h pentru fiecare zi de concediu legal dacă este cazul)/ (52 săptămâni* 40 ore/săptămână).
Indicatorul nu include și cercetătorii externi care utilizează infrastructura/echipamentele sprijinite.
Indicatorul se aplică doar pentru infrastructura sau echipamentele de cercetare care există deja în organizația de cercetare și sunt îmbunătățite prin sprijinul acordat. 
Valoarea ENI se calculează prin raportare la timpul efectiv lucrat în activități de CDI în perioada ianuarie - decembrie a anului în care începe proiectul.
Cercetătorii nou angajați  ca o consecință directă a proiectului  vor fi incluși în ținta indicatorului RCR102 - Locuri de muncă de cercetare în entități sprijinite.
Organizațiile de cercetare și cercetătorii sunt definiți în conformitate cu legislația națională în vigoare.
Pentru personalul care contribuie la realizarea țintei indicatorului RCO06 se vor depune, în etapa de implementare a proiectului, odată cu raportarea valorii țintă realizate documentele justificative pentru a face dovada că activitatea desfășurată de aceștia a fost activitate de cercetare.

· RCO07: acest indicator reprezintă numărul de organizații de cercetare care cooperează la proiecte de cercetare comune, iar ținta acestuia va fi egală cu numărul de organizații de cercetare (universități sau institute de cercetare) implicate în proiect. Un proiect comun de cercetare include o organizație de cercetare și un partener, în conformitate cu prevederile secțiunii 5.1.1 a prezentului ghid. Cooperarea în activități de cercetare și dezvoltare poate fi nouă sau existentă și ar trebui să dureze cel puțin pe durata proiectului susținut. Indicatorul acoperă participarea activă la proiecte de cercetare comune și exclude aranjamente contractuale fără nicio cooperare activă în proiectul susținut.
· RCO08: acest indicator reprezintă valoarea totală (de achiziție) a echipamentelor de cercetare și inovare sprijinite. Ținta se va calcula luând în considerare faptul că echipamentele de cercetare și dezvoltare includ toată aparatura, instrumentele și dispozitivele achiziționate prin proiect și utilizate direct pentru a desfășura activități de cercetare și dezvoltare, dar nu includ, de exemplu, substanțe chimice sau alte materiale consumabile utilizate pentru efectuarea experimentelor sau a altor activități de cercetare. 
Țintele indicatorilor vor fi raportate pentru LDR sau MDR, în funcție de regiunea în cadrul căreia se desfășoară activitățile la nivelul proiectului.
Pentru indicatorii de realizare este obligatorie, la nivel de proiect, îndeplinirea următoarelor ținte minime:
	[bookmark: _Hlk145059913]Indicator de realizare
	Codificare
	Unitate de măsură
	Țintă minimă per proiect



	Întreprinderi care beneficiază de sprijin
	RCO 01 
	Număr întreprinderi
	1

	Întreprinderi care beneficiază de sprijin prin grant-uri
	RCO 02
	Număr întreprinderi
	1

	Întreprinderi care cooperează cu organizații de cercetare
	RCO 10
	Număr întreprinderi
	1

	Organizații de cercetare care participă la proiecte de cercetare comune – număr
	RCO 07
	Număr 
	1

	Cercetători care lucrează în centre de cercetare care beneficiază de sprijin
	RCO 06
	ENI 
	1

	Valoarea nominală a echipamentelor pentru cercetare și inovare*
	RCO 08
	Euro
	20% din valoarea eligibilă a proiectului




	*sunt luate în considerare inclusiv echipamentele pentru introducerea în producție

Pentru informații suplimentare cu privire la monitorizarea și raportarea indicatorilor se recomandă consultarea documentului COMMISSION STAFF WORKING DOCUMENT Performance, monitoring and evaluation of the European Regional Development Fund, the Cohesion Fund and the Just Transition Fund in 2021-2027 disponibil la: 
https://ec.europa.eu/regional_policy/en/information/publications/evaluations-guidance-documents/2021/performance-monitoring-and-evaluation-of-the-european-regional-development-fund-the-cohesion-fund-and-the-just-transition-fund-in-2021-2027 
În ceea ce privește definițiile și termenii specifici activităților de CDI, se vor consulta Manualele FRASCATI și OSLO, disponibile la:
https://www.oecd.org/en/publications/frascati-manual-2015_9789264239012-en.html 
https://www.oecd.org/en/publications/oslo-manual-2018_9789264304604-en.html 


3.8.2 Indicatori de rezultat 

	Indicatorii de rezultat de program, vizați de prezentul apel de proiecte sunt:
· RCR 03 Întreprinderi mici și mijlocii (IMM-uri) care introduc inovații în materie de produse sau procese - număr
· RCR 06 Cereri de brevete depuse - număr
· RCR 08 Publicații ale proiectelor care beneficiază de sprijin - număr
· RCR 102 Locuri de muncă create în domeniul cercetării în entitățile care beneficiază de sprijin - ENI
Indicatorii de rezultat se măsoară și se raportează la sfârșitul perioadei de implementare a proiectului și se monitorizează în perioada de durabilitate, pentru o evaluare ulterioară a performanței operațiunii.

Este obligatorie selectarea, în cadrul cererii de finanțare, a tuturor indicatorilor de rezultat din cadrul prezentei secțiuni. 

În cadrul cererii de finanțare nu se vor identifica și cuantifica alți indicatori de program în afara celor menționați în cadrul secțiunii 3.8.2 la prezentul ghid.


Prevederi generale cu privire la calculul indicatorilor:

· RCR 03: acest indicator reprezintă numărul de IMM-uri care introduc inovații de produs sau de proces, datorită sprijinului oferit (se iau în considerare IMM-urile implicate în proiect). Indicatorul acoperă și microîntreprinderile. Inovațiile de produs sau de proces trebuie să fie noi pentru întreprinderea susținută și să derive din proiectul sprijinit, dar nu este necesar să fie noi pe piață. Pentru definițiile inovării de proces, produs, serviciu se vor consulta definițiile prevăzute la secțiunea 1.3 a prezentului ghid. 
· RCR 06: acest indicator reprezintă numărul de cereri de brevet depuse și validate ca rezultat al proiectelor susținute. Nu este necesară obținerea patentului pentru validarea indicatorului, ci dovada depunerii unei cereri de patentare. Proiectul susținut ar trebui să aibă o contribuție clar identificabilă la brevetul pentru care este depusă cererea.
· RCR 08: acest indicator reprezintă numărul de publicații din proiectele susținute. Publicațiile pot fi articole științifice, capitole de cărți sau cărți (incluzând co-publicații), iar contribuția proiectului susținut ar trebui să fie clar identificabilă. Indicatorul acoperă lucrările care au fost trimise și acceptate pentru revizuire de către publicațiile de recenzie. 
· RCR 102: Indicatorul reprezintă numărul de locuri de muncă în cercetare create ca urmare a sprijinului acordat. Indicatorul se măsoară în numărul mediu de angajați cu echivalentul unei norme întregi pe an (ENI anual), calculat conform metodologiei descrise în Manualul Frascati OCDE 2015. 
Posturile vacante de cercetare și dezvoltare nu sunt luate în considerare, nici personalul de sprijin pentru cercetare și dezvoltare (adică posturi care nu sunt direct implicate în activități de cercetare și dezvoltare).
ENI anual al personalului de cercetare și dezvoltare este definit ca raportul dintre orele de lucru efectiv lucrate  în cercetare și dezvoltare pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup. Prin convenție, o persoană nu poate efectua mai mult de un FTE în cercetare și dezvoltare pe an. Numărul de ore lucrate în mod convențional se stabilește pe baza orelor de lucru normative/ statutare.Țintele indicatorilor vor fi raportate pentru LDR sau MDR, în funcție de regiunea în cadrul căreia se desfășoară activitățile la nivelul proiectului.
Pentru calculul ENI anual se folosește numărul de ore de lucru normative/ statutare pe an în România de 40 ore/ săptamână timp de 52 saptamâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul ̆cu normă parțială.
Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate în baza contractelor de muncă cu timp parțial efectuarea de ore suplimentare este interzisă, conform prevederilor art. 105, alin. (1), lit. c) din  Legea nr. 53/2003  Codul Muncii, republicat, cu modificările și completările ulterioare.
Formula de calcul: ENI anual= Σ număr ore lucrate în timpul unui an (incluzând și 8h pentru fiecare zi de concediu legal dacă este cazul) / (52 săptămâni* 40 ore/săptămână).
Pentru infrastructuri de cercetare care existau înainte și au fost îmbunătățite prin proiect, indicatorul include cercetătorii nou angajați datorită  proiectului.
Organizațiile de cercetare și cercetătorii sunt definiți conform legislației naționale în vigoare.
Pentru informații suplimentare cu privire la monitorizarea și raportarea indicatorilor se recomandă consultarea documentului COMMISSION STAFF WORKING DOCUMENT Performance, monitoring and evaluation of the European Regional Development Fund, the Cohesion Fund and the Just Transition Fund in 2021-2027 disponibilă la: 
https://ec.europa.eu/regional_policy/en/information/publications/evaluations-guidance-documents/2021/performance-monitoring-and-evaluation-of-the-european-regional-development-fund-the-cohesion-fund-and-the-just-transition-fund-in-2021-2027.
În ceea ce privește definițiile și termenii specifici activităților de CDI, se vor consulta Manualele FRASCATI și OSLO, disponibile la:
https://www.oecd.org/en/publications/frascati-manual-2015_9789264239012-en.html 
https://www.oecd.org/en/publications/oslo-manual-2018_9789264304604-en.html.

Pentru indicatorii de rezultat este obligatorie, la nivel de proiect, îndeplinirea următoarelor ținte minime:
	Indicator de rezultat
	Codificare
	Unitate de măsură
	Țintă minimă per proiect


	Întreprinderi mici și mijlocii (IMM-uri) care introduc inovații în materie de produse sau procese 

	RCR 03 
	Număr întreprinderi
	1

	Cereri de brevete depuse 

	RCR 06
	Număr
	1

	Publicații ale proiectelor care beneficiază de sprijin 
	RCR 08
	Număr
	3

	Locuri de muncă create în domeniul cercetării în entitățile care beneficiază de sprijin - 
	RCR 102 
	ENI 
	2





3.8.3 Indicatori suplimentari specifici Apelului de Proiecte (dacă este cazul)
	Nu este cazul.



[bookmark: _Toc144131548]3.9 Rezultatele așteptate	
	Rezultatele preconizat a fi obținute, vor fi menționate în mod obligatoriu în cadrul fiecărei cereri de finanțare, în corelare cu obiectivele și activitățile incluse în proiect. (maximum 5 rezultate, a se vedea si anexa 1 - Model și instrucțiuni de completare Cerere de finanțare)
Rezultatele vor fi concrete, legate de activitatea/ pachetul de activități de bază, principale din proiect, vor fi descrise din punct de vedere științific și realizate în urma desfășurării efective a activităților din proiect.
Rezultatele preconizate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului, astfel încât acestea să asigure îndeplinirea acestora.
Rezultatele vor fi îndeplinite la data finalizării implementării proiectului, iar realizarea rezultatelor asumate va fi monitorizată pe toată perioada de implementare a proiectului.
În perioada de durabilitate beneficiarul se va asigura că rezultatele obținute în cadrul proiectului asigură efectul de propagare și/sau multiplicare (spillover effect).



[bookmark: _Toc144131549]3.10 Operațiune de importanță strategică 
	Nu este cazul



3.11 [bookmark: _Toc144131550] Investiții teritoriale integrate 	
	Nu este cazul



[bookmark: _Toc144131551]3.12 Dezvoltare locală plasată sub responsabilitatea comunității
	Nu este cazul


  
3.13 [bookmark: _Toc144131552] Reguli privind ajutorul de stat 
	Acordarea finanțării, în cadrul prezentului apel, pentru IMM (lider sau partener), se va realiza în conformitate cu prevederile Regulamentului (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare și ale Comunicării Comisiei privind Cadrul pentru ajutoarele de stat pentru cercetare, dezvoltare și inovare (2014/C 198/01) și Regulamentului (UE) nr. 2831/2023 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, precum și în conformitate cu prevederile legislației naționale aplicabile în vigoare și a schemei de ajutor de stat aprobată prin Ordinul ministrului investițiilor și proiectelor europene nr. 3284/31.08.2023 și publicată în Monitorul Oficial al României nr. 797/04.09/2023, cu modificările și completările ulterioare.
Schema de ajutor de stat nu este exclusivă acestui apel de proiecte, aceasta este elaborată pentru a acoperi măsurile de ajutor de stat incluse în Acțiunea 1.1, 1.2 și 1.3 din cadrul Priorității 1 a POCIDIF. 
Prin Schema de ajutor de stat, se pot acorda următoarele tipuri de ajutoare de stat, inclusiv combinații între acestea, după cum urmează:
· ajutoare pentru proiecte de cercetare și dezvoltare;
· ajutoare regionale pentru investiții;
· ajutoare pentru inovare destinate IMM-urilor;
· ajutoare pentru inovarea de proces și organizațională.

Potrivit Schemei de ajutor de stat beneficiarii de ajutor de stat sunt:
· microîntreprinderi, întreprinderi mici și mijlocii; 
· organizațiile de cercetare, în conformitate cu prevederile art. 10, lit. c) din Schema de ajutor de stat. Organizațiile de cercetare sunt beneficiare de ajutor, cu respectarea tuturor condițiilor schemei de ajutor, doar în cazul în care într-un an calendaristic activitatea economică nu este pur auxiliară. Se consideră că activitatea este pur auxiliară atunci când activitățile economice consumă exact aceiași factori (de exemplu, materiale, echipamente, forță de muncă și capital fix) ca și activitățile neeconomice, iar capacitatea alocată în fiecare an unor astfel de activități economice nu depășește 20 % din capacitatea anuală globală a entității respective. În cazul în care o organizație de cercetare sau o infrastructură de cercetare este utilizată atât pentru activități economice, cât și neeconomice, finanțarea publică face obiectul normelor privind ajutoarele de stat numai în măsura în care aceasta acoperă costurile legate de activitățile economice respective.

Pe durata implementarii proiectului, organizațiile de cercetare au obligația notificării AM POCIDIF, asupra oricărei modificări intervenite în activitatea economică desfășurată, față de momentul acordării finanțării, cu prezentarea documentelor justificative din care reiese acest aspect, în cazul în care aceasta nu mai este pur auxiliară și depășește 20% din veniturile entității. În cazul în care entitatea desfășoară și activități economice și neeconomice, finanțarea, costurile și veniturile activităților economice respective trebuie să fie contabilizate separat. 
Organizațiile de cercetare au obligația de a asigura resursele financiare necesare pentru implementarea proiectului în cazul în care finanțarea publică primită se supune normelor privind ajutoarele de stat și este necesară cofinanțarea cheltuielilor eligibile. (a se vedea prevederile art. 10 lit. c) din Schema de ajutor de stat).
În situația în care organizația de cercetare devine beneficiară de ajutor de stat, finanțarea publică a costurilor legate de activitatea economică respectivă face obiectul normelor privind ajutoarele de stat. 
Prin Schema de ajutor de minimis, se pot acorda următoarele tipuri de ajutoare de minimis, după cum urmează:

· activități de informare și publicitate;
· activități de management/asistenţă tehnică;
· sprijin pentru plată abonamente, taxe și cotizații necesare pentru implementarea proiectului;
· servicii de auditare a proiectului.

Potrivit Schemei de ajutor de minimis beneficiarii de ajutor de minimis sunt IMM-uri cu sau fără activitate de CD menționată în actul constitutiv.

A se vedea si secțiunea 3.4 a prezentului ghid




3.14 [bookmark: _Toc144131553] Reguli privind instrumentele financiare 
	Nu este cazul.



[bookmark: _Toc144131554]3.15 Acțiuni interregionale, transfrontaliere și transnaționale 
La nivelul proiectului se va descrie contribuția acestuia la acțiunile de cooperare inter-regională, transfrontalieră, transnațională (ex. schimburi de experiență în vederea identificării de subiecte de relevanță comună, contribuția la agenda ERA - mobilitatea cercetătorilor, știința deschisă).
Proiectele vor fi punctate pentru modul în care acestea contribuie la activitățile interregionale și la cooperarea externă/transnațională.

3.16 [bookmark: _Toc144131555] Principii orizontale
	Atât liderul, cât și partenerul implicat în proiectele care fac obiectul prezentului apel de proiecte, trebuie să respecte obligațiile legale în vigoare cu privire la principiile orizontale. 
Pe tot parcursul procesului de verificare, evaluare, selecție și contractare, precum și pe perioada de implementare, perioada de raportare și verificare finală a proiectului, și perioada de durabilitate/sustenabilitate a proiectului, OI/AM va verifica și se va asigura de respectarea principiilor legate de:
· asigurarea respectării drepturilor fundamentale și conformitatea cu Carta Drepturilor Fundamentale a Uniunii Europene și cu art. 9 al Convenției ONU privind Drepturile Persoanelor cu Dizabilități, precum și cu principiile orizontale privind egalitatea de șanse, gen, nediscriminare (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea.
· asigurarea respectării obiectivelor de dezvoltare durabilă, respectiv politica Uniunii Europene în domeniul mediului în conformitate cu articolul 11 și cu articolul 191, alineatul (1) din TFUE, precum și cu principiul de „a nu prejudicia în mod semnificativ” în concordanță cu Regulamentul (UE) nr. 2020/852 al Parlamentului European și al Consiliului. 
Solicitanții (liderul de parteneriat și partenerul) care solicită sprijin nerambursabil au obligația de a respecta principiile orizontale detaliate la secțiunile 3.16 - 3.19 din prezentul ghid, care derivă din legislația aplicabilă, iar în cererile de finanțare trebuie să detalieze și să demonstreze modul în care acestea sunt tratate în cadrul proiectului propus prin precizarea de măsuri și instrumente clare prin care solicitantul va garanta aplicarea respectivelor principii. 
În acest sens, solicitanții (liderul de parteneriat și partenerul):
- vor completa Declarația unică, unde își vor asuma că vor respecta prevederile Cartei Drepturilor fundamentale a Uniunii Europene, și obligațiile prevăzute în legislația comunitară și națională în domeniul nediscriminării pe criterii de gen, origine rasială sau etnică, religie sau convingeri, handicap, vârstă sau orientare sexuală, prevederile Convenției ONU privind drepturile persoanelor cu dizabilități în ceea ce privește asigurarea accesibilității pentru persoanele cu dizabilități, precum și cerințele privind protecția mediului, asigurarea imunizării la schimbările climatice și respectarea principiului DNSH. 
- vor include cerințele de accesibilitate în amenajarea mediului fizic de la începutul procesului de proiectare, respectiv toți cei implicați vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă.
Măsurile privind respectarea principiilor orizontale mai sus menționate constituie criteriu de eligibilitate, iar măsurile vizând îndeplinirea lor se vor detalia în cererea de finanțare, în cadrul secțiunilor specifice. 
Pe lângă criteriul de eligibilitate, în grila de evaluare tehnică și financiară proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor orizontale mai sus menționate.


3.17 [bookmark: _Toc144131556] Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice
	Solicitanții și beneficiarii de sprijin nerambursabil au obligația de a se asigura că proiectele pentru care solicită sau care obțin finanțare respectă cerințele și prevăd măsuri concrete privind:
· protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității în conformitate cu articolul 11 și cu articolul 191 alineatul (1) din TFUE;
· atenuarea și adaptarea la schimbările climatice, prevenirea și gestionarea riscurilor, în conformitate cu principiul imunizării la schimbările climatice;
· respectarea principiului DNSH - ,,A nu prejudicia în mod semnificativ”, conform legislației aplicabile din Regulamentul (UE) nr. 2020/852.

În ceea ce privește respectarea obiectivului de promovare a dezvoltării durabile în cadrul proiectelor finanțate prin P1- POCIDIF, vor fi analizate și verificate criteriile care determină dacă o activitate se califică drept durabilă din punctul de vedere al mediului și dacă respectă principiul “A nu prejudicia în mod semnificativ” (DNSH), în conformitate cu Regulamentul (UE) 2020/852. 

Analiza durabilității din punct de vedere al mediului a unui anumit proiect sau a anumitor activități economice din cadrul proiectului va urmări următoarele obiective de mediu (art. 9 din Regulamentul (UE) nr. 2020/852):
-	atenuarea schimbărilor climatice; 
-	adaptarea la schimbările climatice; 
-	utilizarea durabilă și protecția resurselor de apă și a celor marine; 
-	tranziția către o economie circulară; 
-	prevenirea și controlul poluării; 
-	protecția și refacerea biodiversității și a ecosistemelor.
În acest sens, solicitantul trebuie să îndeplinească, în mod obligatoriu, următoarele condiții: 
· Asigurarea imunizării la schimbările climatice a investițiilor care au o durată de viață preconizată de cel puțin cinci ani, în procesul de pregătire, verificare, implementare și durabilitate a contractului de finanțare, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01). 

· Asigurarea atenuării schimbărilor climatice  în cadrul proiectelor va avea în vedere următoarele:
· Echipamentele utilizate vor îndeplini cerințele legate de energie, stabilite în conformitate cu reglementările comunitare și naționale în vigoare. 
· Investițiile vor fi realizate având în vedere cele mai bune practici cu privire la eficiența energetică a echipamentelor utilizate și managementul energiei, încurajându-se asigurarea utilităților (energie electrică, agent termic pentru uz menajer) din surse regenerabile. 
· Adaptarea la schimbările climatice prin:
· proiecțiile vulnerabilităților (inundații, ploi torențiale, valuri de căldură, alunecări de teren etc.) din arealul investițiilor vor fi avute în vedere în faza de proiectare, cu impact asupra soluțiilor tehnice selectate; 
· în cazul în care sunt identificate probleme de adaptare, în special fenomene meteorologice extreme, precum amplasarea infrastructurii în zone inundabile sau în zone cu risc de alunecări de teren, vor fi puse în aplicare soluții specifice de adaptare.

· Utilizarea durabilă și protejarea resurselor de apă și a celor marine 

· Economia circulară, inclusiv prevenirea și reciclarea deșeurilor:
· gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor aprobat prin Hotărârea Guvernului nr. 942/20.12.2017, elaborat în baza Directivei privind deșeurile 2008/98/CE, modificată prin Directiva (UE) 2018/851;
-	În cazul achiziționării de echipamente, acestea vor respecta prevederile legale în vigoare, inclusiv standardele europene cu privire la producerea acestora (cele legate de mediu) și cerințele de eficiență a materialelor stabilite în conformitate cu Directiva 2009/125/CE. La finalul duratei de funcționare, echipamentul va fi supus activităților de pregătire pentru reutilizare, recuperare sau reciclare sau tratamentului adecvat, conform Anexei VII la Directiva 2012/19/UE.

· Prevenirea și controlul poluării în aer, apă sau sol: 

-	folosirea componentelor și materialelor care nu conțin azbest și nici substanțe care prezintă motive de îngrijorare deosebită, astfel cum au fost identificate pe baza listei substanțelor supuse autorizării prevăzute în anexa XIV la Regulamentul (CE) nr. 1907/2006 și emit mai puțin de 0,06 mg de formaldehidă pe m3 de material sau componentă și mai puțin de 0,001 mg de compuși organici volatili cancerigeni din categoriile 1A și 1B pe m3 de material sau componentă în conformitate cu CEN/TS 16516: 2013 și ISO 16000-3:2011 sau cu alte condiții de testare standardizate și metode de determinare comparabile;
-	se vor lua măsuri pentru reducerea zgomotului, a prafului și a emisiilor poluante în timpul lucrărilor de amenajare care pot genera praf, reducerea vitezei vehiculelor, utilizarea unor utilaje eficiente și fiabile cu nivel redus de emisii).

· Protecția și refacerea biodiversității și a ecosistemelor: 
- Pentru proiectele situate în sau în apropierea zonelor sensibile la biodiversitate, a fost efectuată o evaluare adecvată în conformitate cu Directivele 2009/147/CE și 92/43/CEE și pe baza concluziilor acesteia sunt implementate măsurile de atenuare necesare. 
În conformitate cu prevederile art.73, alin.2, lit. (e) din Regulamentul UE nr. 2021/1060, se asigură că proiectele  care intră sub incidența Directivei UE 2011/92 a Parlamentului European și a Consiliului fac obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător.
Astfel, potrivit prevederilor Legii nr. 292/2018 privind evaluarea impactului anumitor proiecte publice şi private asupra mediului, proiectele care pot avea efecte semnificative asupra mediului, din cauza, printre altele, a naturii, dimensiunii sau localizării lor, fac obiectul unei solicitări de aprobare de dezvoltare şi al unei evaluări a impactului lor asupra mediului înaintea emiterii acestei aprobări, în conformitate cu deciziile autorităților competente pentru protecția mediului.
Pe lângă criteriul de eligibilitate, în grila de evaluare tehnică și financiară există  criteriul potrivit căruia proiectele vor fi punctate și în funcție de contribuția la neutralitatea climatică și de capacitatea de adaptare la schimbările climatice, pentru acele măsuri suplimentare implementate de beneficiar, față de cerințele minime legale.


[bookmark: _Toc144131557]3.18 Caracterul durabil al proiectului
	Solicitanții (liderul de parteneriat și partenerul) vor trebui să dovedească faptul că pot să asigure caracterul durabil al investiției în conformitate cu prevederile art. 65 din Regulamentul (UE) nr. 2021/1060.
Caracterul durabil al proiectelor se referă la menținerea unei operațiuni constând în investiții în infrastructură sau în echipamente pe o perioadă de 5 ani de la efectuarea plății finale către beneficiar. 
Solicitanții (liderul de parteneriat și partenerul), în cazul în care vor primi finanțare din POCIDIF, trebuie ca pe perioada de durabilitate a proiectului: 
a) să menţină și să nu transfere investiţia realizată (asigurând mentenanţa şi serviciile asociate necesare), în afara zonei vizată de program;
b) să nu realizeze o modificare a proprietății asupra unui element de infrastructură care ar putea conferi un avantaj nejustificat unei întreprinderi sau unei alte organizații de cercetare; 
c) să nu realizeze o modificare substanțială care să afecteze natura, obiectivele sau condițiile de implementare a operațiunii și care ar determina subminarea obiectivelor inițiale ale investiției.
Solicitanții (liderul de parteneriat și partenerul) își asumă respectarea prevederilor art. 65 din Regulamentul (UE) nr. 2021/1060, prin completarea Declarației Unice, Anexă la prezentul ghid al solicitantului, aspecte ce sunt verificate în perioada de contractare. 
NOTĂ:
Finanțarea nerambursabilă acordată prin P1- POCIDIF se recuperează total sau parțial de la beneficiari dacă, în perioada pentru care trebuie asigurat caracterul durabil, proiectul face obiectul oricăreia dintre situațiile menționate mai sus.
Solicitantul va completa în cererea de finanțare la punctul aferent detalii despre activitățile pe care le are în vedere pentru menținerea și funcționarea produselor/serviciilor/proceselor după încheierea proiectului și încetarea finanțării nerambursabile. 
Solicitanții (liderul de parteneriat și partenerul) sunt obligați să asigure toate costurile de funcționare și întreținere a investiției în perioada de durabilitate.
În etapa de evaluare a proiectului, AM/OI va verifica dacă beneficiarii dispun de resursele și mecanismele financiare necesare pentru a acoperi costurile de funcţionare și întreţinere aferente operaţiunilor care includ investiţii în infrastructură sau investiţii productive, în vederea asigurării sustenabilităţii financiare a acestora, în conformitate cu prevederile Regulamentului (UE) nr. 2021/1060. 


[bookmark: _Toc144131558][bookmark: _Hlk132976018]3.19 Acțiuni menite să garanteze egalitatea de șanse, de gen, incluziunea și nediscriminarea 
Liderul de parteneriat și partenerul trebuie să facă dovada că proiectele propuse respectă principiile privind accesibilitatea pentru persoanele cu dizabilități, egalitatea de șanse, egalitatea de gen şi nediscriminarea în conformitate cu Convenția Națiunilor Unite privind Drepturile Persoanelor cu dizabilități și a Cartei Drepturilor Fundamentale a Uniunii Europene.
Se vor prezenta, în cadrul cererii de finanțare, acele măsuri specifice prin care se asigură respectarea  prevederilor legale în domeniu, pentru fiecare proiect. 
Este obligatoriu ca rezultatele proiectelor să permită persoanelor cu dizabilități accesul la mediul fizic, la infrastructura creată/dotată, la produsele, serviciile și procesele pe care organizația le dezvoltă, în condiții de accesibilitate, egalitate și nediscriminare.
În ceea ce privește respectarea principiului nediscriminării, solicitantul va preciza măsurile prin care beneficiarul se va asigura că nu există condiții discriminatorii în modalitatea de implementare a proiectului. Prin discriminare se înţelege „orice deosebire, excludere, restricţie sau preferinţă, pe bază de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice”.
Respectarea legislației naționale și europene în domeniile egalității de șanse, de gen, nediscriminării, accesibilității pentru persoanele cu dizabilități este o condiție obligatorie de îndeplinit pentru accesarea fondurilor europene în cadrul Priorității 1 din POCIDIF. În cadrul proiectelor se va urmări eliminarea inegalităților și promovarea egalității de șanse între femei și bărbați, precum și combaterea discriminării pe bază de sex, rasă sau origine etnică, dizabilitate, vârstă sau orientare sexuală, pe toată durata  ciclului de viață a proiectului,  începând de la depunerea cererii de finanțare și până la ultima zi a perioadei de durabilitate a proiectului.
Pe lângă criteriul de eligibilitate, în grila de evaluare tehnică și financiară proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor legate de egalitatea de șanse, de gen, accesibilitate pentru persoanele cu dizabilități, incluziune și nediscriminare.
A se vedea și informațiile prezentate la capitolul 3.16. Principii orizontale.
[bookmark: _Toc144131559]3.20 Teme secundare
	Nu este cazul


[bookmark: _Toc144131560]3.21 Informarea și vizibilitatea sprijinului din fonduri
	Beneficiarii proiectelor finanțate prin POCIDIF 2021-2027 au obligația de a asigura vizibilitatea sprijinului primit din partea Uniunii Europene și de a face cunoscute publicului larg rezultatele finanțărilor, în conformitate cu prevederile art. 50, din Regulamentul (UE) nr. 2021/1060 și ale Ordinului ministrului investițiilor și proiectelor europene nr. 5744/2023 pentru aprobarea ghidului de identitate vizuală „Vizibilitate, transparență și comunicare în perioada de programare 2021—2027”.
Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin P1 - POCIDIF, indicațiile tehnice din Ghidul de Identitate Vizuală ce se regăsește la https://mfe.gov.ro/comunicare/strategie-de-comunicare/.
Activitățile minime obligatorii de comunicare și vizibilitate, aplicabile tuturor proiectelor sunt următoarele:
a) Crearea unei secțiuni dedicate proiectului pe site-ul web propriu, dacă acesta există, care să conțină o descriere a proiectului și informații actualizate despre implementarea acestuia;
b) Promovarea proiectului pe platformele de social media proprii, dacă acesta există;
c) Expunerea la locația de implementare a proiectului, într-un loc ușor vizibil publicului, a unui panou/unei plăci cu informații despre proiect, în cazul proiectelor a căror valoare totală depășește 500.000 de euro;
d) Amplasarea de autocolante sau plăcuțe pe mijloacele fixe achiziționate prin proiect (a căror valoare de achiziție este mai mare sau egală cu 2.500 lei fără TVA conform legislației în vigoare și care au o durată de viață mai mare de 1 an);
e) includerea unei mențiuni care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților;
f) Transmiterea spre publicare a minimum două comunicate de presă către mass-media (presă scrisă tipărită locală/regională/națională, publicații online etc).
În vederea elaborării materialelor de identitate vizuală, beneficiarii pot utiliza Platforma pentru generarea machetelor dezvoltată de MIPE, disponibilă la: https://generatormachete.mfe.gov.ro/ . 

NB: Pentru a asigura conformitatea cu Ghidul de identitate vizuală și alte reguli specifice identității vizuale, beneficiarii vor solicita avizul de conformitate de la OIC/AM POCIDIF pentru toate materialele de informare și publicitate elaborate în cadrul proiectului.



4. [bookmark: _Toc144131561]INFORMAȚII ADMINISTRATIVE DESPRE APELUL DE PROIECTE	
[bookmark: _Toc144102827][bookmark: _Toc144102948][bookmark: _Toc144103073][bookmark: _Toc144103199][bookmark: _Toc144103325][bookmark: _Toc144103451][bookmark: _Toc144103578][bookmark: _Toc144103705][bookmark: _Toc144103833][bookmark: _Toc144103964][bookmark: _Toc144102828][bookmark: _Toc144102949][bookmark: _Toc144103074][bookmark: _Toc144103200][bookmark: _Toc144103326][bookmark: _Toc144103452][bookmark: _Toc144103579][bookmark: _Toc144103706][bookmark: _Toc144103834][bookmark: _Toc144103965]
4.1 [bookmark: _Toc144131562]Data deschiderii apelului de proiecte
Data deschiderii apelului de  proiecte este ...... 2026.

4.2 [bookmark: _Toc144131563] Perioada de pregătire a proiectelor
Solicitanții finanțării nerambursabile au la dispoziție intervalul cuprins între data de deschidere a apelului de proiecte în sistemul informatic MySMIS2021/SMIS2021+ și data închiderii acestuia, pentru pregătirea și depunerea unei cereri de finanțare mature, prin raportare la prevederile prezentului Ghid.

4.3 [bookmark: _Toc144131564] Perioada de depunere a proiectelor 	
4.3.1 Data și ora pentru începerea depunerii de proiecte
	Proiectele vor putea fi depuse începând cu: ....... 2026, ora 10.00.00



4.3.2 Data și ora închiderii apelului de proiecte
	Proiectele vor putea fi depuse până la: ......... 2026, ora 23.59.59



4.4 [bookmark: _Toc144131565]  Modalitatea de depunere a proiectelor 	
	Apelul este competitiv, cu depunere la termen.
Cererile de finanţare se depun exclusiv prin sistemul informatic MySMIS2021/ SMIS2021+, accesibil la: https://mysmis2021.gov.ro/, împreună cu toate anexele solicitate prin prezentul ghid al solicitantului. 
Aplicația SMIS2021/MySMIS2021+ alocă, în mod automat, codul proiectului (codul SMIS) pentru fiecare cerere de finanțare la momentul începerii completării acesteia de către solicitant. 
Atât cererile de finanțare, cât și anexele la cererea de finanțare (încărcate în format .pdf) se vor transmite sub semnătură electronică extinsă, bazată pe un certificat calificat valabil, nesuspendat sau nerevocat, în conformitate cu prevederile legale în vigoare, a reprezentantului legal al solicitantului de finanțare sau a persoanei împuternicite expres de către acesta, dacă este cazul. Documentele anexate vor fi scanate integral, denumite corespunzător, ușor de identificat și lizibile.
Pentru persoana împuternicită expres de către reprezentatul legal al solicitantului se va încărca împuternicirea semnată electronic de către acesta.
Secțiunea „Certificarea aplicației” din cererea de finanțare sau declarațiile în nume propriu ale reprezentantului legal al solicitantului de finanțare, alte declarații în nume personal care angajează organizația în relația cu terții, vor fi semnate doar de către reprezentantul legal al solicitantului. Acolo unde este cazul, persoana împuternicită, va semna, ulterior, cu semnătură electronică extinsă, declarațiile semnate în nume propriu de reprezentantul legal, semnătura electronică a persoanei împuternicite fiind necesară pentru a le putea încărca în sistemul informatic MySMIS2021/SMIS2021+.
Depunerea cererii de finanțare reprezintă un angajament ferm privind acordul solicitantului în nume propriu și/sau pentru persoanele implicate în proiect, cu privire la prelucrarea datelor cu caracter personal procesate în evaluarea proiectului.
Datele personale ale solicitanților/beneficiarilor vor fi prelucrate în procesul de încărcare a informațiilor în sistemul informatic MySMIS2021/SMIS2021+ în conformitate cu prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE (GDPR).


5. [bookmark: _Toc144131566][bookmark: _Toc144102834][bookmark: _Toc144102955][bookmark: _Toc144103080][bookmark: _Toc144103206][bookmark: _Toc144103332][bookmark: _Toc144103458][bookmark: _Toc144103585][bookmark: _Toc144103712][bookmark: _Toc144103840][bookmark: _Toc144103971]CONDIȚII DE  ELIGIBILITATE	
5.1 [bookmark: _Toc144131567]Eligibilitatea solicitanților și partenerilor 
[bookmark: _Toc144131568]5.1.1 Cerințe privind elibigilitatea solicitanților și partenerilor
	Pentru a beneficia de finanţare nerambursabilă, solicitanții (lider și partener) trebuie să îndeplinească cumulativ criteriile de eligibilitate, specifice tipului de entitate sprijinită, prevăzute în Declaraţia Unică – Anexa 2 la Ghid.
Condițiile de eligibilitate detaliate în cadrul acestei secțiuni trebuie respectate de către solicitanții de finanțare (lider și partener) pe toată perioada, respectiv de la data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, în condițiile stipulate în cadrul contractului de finanțare.
Proiectele din cadrul prezentului apel se vor depune în parteneriat, în conformitate cu prevederile prezentei secțiuni. 
Parteneriatul va fi compus dintr-un IMM și o organizație de cercetare.
Solicitanții de finanțare (lider și partener) trebuie să îndeplinească obligatoriu și cumulativ toate condițiile menționate mai jos. Neîndeplinirea uneia dintre condițiile de eligibilitate conduce la declararea neeligibilității solicitantului de finanțare/proiectului propus spre finanțare și respingerea acestuia la finanțare.
Pentru a fi eligibili în cadrul prezentului apel de proiecte, solicitanții (lider și partener) trebuie să îndeplinească cumulativ condițiile specificate mai jos,  pe tip de solicitant eligibil:
Pentru solicitanții (lider sau partener) organizații de cercetare de drept public:
· Este înregistrat și își desfășoară activitatea în România.
· Are personalitate juridică.
· Completează Declarația unică aferentă tipului de solicitant (lider și/sau partener) eligibil, după formatul anexă la ghidul solicitantului.
· Este organizație de cercetare de drept public, conform art. 7 din O.U.G. nr. 57/2002 privind cercetarea ştiinţifică şi dezvoltarea tehnologică, aprobată prin Legea nr 324/2003, cu modificările și completările ulterioare şi respectă definiţia de organizaţie de cercetare din Comunicarea Comisiei Cadrul pentru ajutoarele de stat pentru cercetare, dezvoltare şi inovare (2014/C 198/01). Organizațiile de cercetare sunt beneficiare de ajutor, în temeiul schemei de ajutor de stat menționată la cap. 3.13 al prezentului ghid, cu respectarea tuturor condițiilor schemei de ajutor, doar în cazul în care într-un an calendaristic activitatea economică nu este pur auxiliară. Se consideră că activitatea este pur auxiliară atunci când activitățile economice consumă exact aceiași factori (de exemplu, materiale, echipamente, forță de muncă și capital fix) ca și activitățile neeconomice, iar capacitatea alocată în fiecare an unor astfel de activități economice nu depășește 20% din capacitatea anuală globală a entității respective. În cazul în care o organizație de cercetare sau o infrastructură de cercetare este utilizată atât pentru activități economice, cât și pentru activități neeconomice, finanțarea publică face obiectul normelor privind ajutoarele de stat numai în măsura în care aceasta acoperă costurile legate de activitățile economice respective. 
· Se încadrează în categoria solicitanților eligibili, inclusiv prin respectarea condițiilor care vizează eligibilitatea parteneriatelor, conform prevederilor din ghidul solicitantului cu privire la forma de constituire a solicitantului.
· Solicitantul nu înregistrează la data depunerii Cererii de finanţare şi la data semnării contractului de finanţare obligaţii bugetare nete (diferenţa dintre obligaţiile de plată restante la buget şi sumele de recuperat de la buget):
•	mai mari de 1/12 din obligaţiile datorate în ultimele 12 luni - în cazul certificatului de atestare fiscală emis de Agenţia Naţională de Administrare Fiscală;
•	mai mari de 1/6 din totalul obligaţiilor datorate în ultimul semestru - în cazul certificatului de atestare fiscală emis de către autorităţile publice locale.
· Nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale.
· Deține capacitatea financiară de a asigura contribuția proprie la valoarea cheltuielilor eligibile, precum și de a acoperi cheltuielile neeligibile și de a asigura costurile de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de implementare și durabilitate a proiectului.
· Deține în etapa de contractare dreptul (contract de vânzare-cumpărare/titlu de proprietate/contract de închiriere/concesiune/superficie/comodat) asupra imobilului/lor (teren și construcții) vizat/e de către prezentul proiect, conform prevederilor ghidului solicitantului, iar imobilul/le în cauză va/vor respecta în etapa de contractare cumulativ următoarele condiții: 
          i) nu fac obiectul unor litigii în curs de soluționare la instanțele judecătorești cu privire la situația juridică a terenului si infrastructurii imobilului;
         ii) nu fac obiectul revendicărilor potrivit unor legi speciale în materie sau dreptului comun;
         iii) sunt libere de  sarcini în sensul în care nu există niciun act sau fapt juridic care împiedică sau limitează, total sau parțial, exercitarea unuia sau mai multor atribute ale dreptului de proprietate, astfel încât proprietarul să poată exercita cele trei atribute aferente dreptului său de proprietate în mod absolut, exclusiv şi perpetuu.
· NU se află în stare de faliment/insolvenţă, NU face obiectul unei proceduri de lichidare sau de administrare judiciară, NU a încheiat acorduri cu creditorii sau NU face obiectul unei proceduri legale în urma acestor situaţii, NU se află în situaţii similare în urma unei proceduri de aceeaşi natură, prevăzute de legislaţia sau de reglementările naţionale, începând cu data depunerii cererii de finanțare, pe perioada de evaluare, selecție și contractare.
· NU face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
· NU a mai obținut finanțare pentru alte proiecte implementate, având același obiectiv, pentru care nu a fost realizată recepția finală, sau pentru care a fost reziliat contractul de finanțare din fonduri publice pentru aceeași investiție, la solicitarea beneficiarului.
· NU se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management
     sau
În cazul în care au fost stabilite debite în sarcina sa ca urmare a măsurilor legale întreprinse de autoritatea de management, solicitantul de finanțare va putea încheia contractul de finanţare în următoarele situaţii:
a) recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat;
b) a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens;  
Situațiile de la punctele a) și b) de mai sus nu se aplică contractelor de finanțare pentru care s-a acordat ajutor de stat. În acest caz, deciziile de recuperare a ajutoarelor de stat trebuie să fie executate și creanțele recuperate integral.
Pentru IMM-uri (inclusiv microîntreprinderi) (lider sau partener în proiect)
· Are sediul sau o sucursală în România la momentul plății ajutorului. 
· Completează Declarația unică aferentă tipului de solicitant (lider sau partener) eligibil, după formatul anexă la ghidul solicitantului.
· La momentul acordării ajutorului se încadrează în una dintre categoriile: microîntreprindere, întreprindere mică sau întreprindere mijlocie, conform criteriilor prevăzute în anexa I la Regulamentul (UE) nr. 651/2014, cu modificările și completările ulterioare. 
· Solicitantul nu înregistrează la data depunerii Cererii de finanţare şi la data semnării contractului de finanţare obligaţii bugetare nete (diferenţa dintre obligaţiile de plată restante la buget şi sumele de recuperat de la buget):
•	mai mari de 1/12 din obligaţiile datorate în ultimele 12 luni - în cazul certificatului de atestare fiscală emis de Agenţia Naţională de Administrare Fiscală;
•	mai mari de 1/6 din totalul obligaţiilor datorate în ultimul semestru - în cazul certificatului de atestare fiscală emis de către autorităţile publice. 
· Nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale, la momentul contractării.
· Nu se încadrează în categoria întreprinderilor în dificultate în anul fiscal anterior depunerii cererii de finanțare, cât și la momentul semnării contractului de finanțare.
· Deține capacitatea financiară de a asigura contribuția proprie la valoarea cheltuielilor eligibile, precum și de a acoperi cheltuielile neeligibile și de a asigura costurile de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de implementare și durabilitate a proiectului;
· [bookmark: _Hlk221885801]Pentru aceștia este obligatoriu fie să aibă menționată în statut, la contractarea proiectului, activitatea de cercetare (cod-uri CAEN 7211, 7219, 7220 ), fie să facă dovada că desfășoară/a desfașurat activitate de cercetare în domeniul său de activitate declarat în statut. 
· Va deține în etapa de contractare dreptul (contract de vânzare-cumpărare/titlu de proprietate/ contract de închiriere/ concesiune/ superficie / comodat)  asupra imobilului unde este locația de implementare a proiectului, conform prevederilor ghidului solicitantului, iar imobilul/le în cauză va/vor respecta, în etapa de contractare, cumulativ următoarele condiții:
      i) nu fac obiectul unor litigii în curs de soluționare la instanțele judecătorești cu privire la situația juridică a terenului si infrastructurii imobilului;
      ii) nu fac obiectul revendicărilor potrivit unor legi speciale în materie sau dreptului comun;
      iii) sunt libere de  sarcini în sensul în care nu există niciun act sau fapt juridic care împiedică sau limitează, total sau parțial, exercitarea unuia sau mai multor atribute ale dreptului de proprietate, astfel încât proprietarul să poată exercita cele trei atribute aferente dreptului său de proprietate în mod absolut, exclusiv şi perpetuu.
· Respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului.
· [bookmark: _Hlk221885560]NU se află în stare de faliment/insolvenţă, NU face obiectul unei proceduri de lichidare sau de administrare judiciară, NU a încheiat acorduri cu creditorii sau NU face obiectul unei proceduri legale în urma acestor situaţii, NU se află în situaţii similare în urma unei proceduri de aceeaşi natură, prevăzute de legislaţia sau de reglementările naţionale, începând cu data depunerii cererii de finanțare, pe perioada de evaluare, selecție și contractare.
· NU face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
· NU a mai obținut finanțare pentru alte proiecte implementate, având același obiectiv, pentru care nu a fost realizată recepția finală, sau pentru care a fost reziliat contractul de finanțare din fonduri publice pentru aceeași investiție, la solicitarea beneficiarului.
· NU se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management.
     sau
În cazul în care au fost stabilite debite în sarcina sa ca urmare a măsurilor legale întreprinse de autoritatea de management, solicitantul de finanțare va putea încheia contractul de finanţare în următoarele situaţii:
a) recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat;
b) a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens;  
Situațiile de la punctele a) și b) de mai sus nu se aplică contractelor de finanțare pentru care s-a acordat ajutor de stat. În acest caz, deciziile de recuperare a ajutoarelor de stat trebuie să fie executate și creanțele recuperate integral.
Condiții de eligibilitate pentru Reprezentantul legal al solicitanților de finanțare (lider și partener):
· NU este subiectul unui conflict de interese, definit în conformitate cu prevederile naţionale/europene în vigoare și își asumă să ia toate măsurile pentru respectarea regulilor privind evitarea conflictului de interese, în conformitate cu prevederile ghidului solicitantului de finanțare, cu reglementările europene și naționale în vigoare.
· NU se află într-o situaţie care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
· NU se află în situația de a induce grav în eroare AM/OI sau comisiile de evaluare, selecţie și contractare prin furnizarea de informaţii incorecte și/sau incomplete în cadrul prezentului apel de proiecte sau a altor apeluri de proiecte derulate în cadrul POCIDIF.
· NU se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM/OI pe parcursul procesului de evaluare, selecție și contractare a prezentului apel de proiecte sau a altor apeluri de proiecte derulate în cadrul POCIDIF.
· NU a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și  utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009 cu modificările și completările ulterioare.
· NU a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.
· Se obligă, în numele organizației reprezentate, să finanţeze toate costurile, inclusiv costurile neeligibile, dar necesare, aferente proiectului.
· Se obligă să menţină dreptul prevăzut în ghidul solicitantului asupra infrastructurii construită/reabilitată/modernizată/extinsă (unde este cazul), a bunurilor achiziţionate şi natura activităţii pentru care s-a acordat finanţare şi să nu ipotecheze, cu excepția situațiilor prevăzute în contractul de finanțare, pe o perioadă de timp cel puțin egală cu perioada de implementare și de durabilitate a proiectului. 
 


[bookmark: _Toc144131569][bookmark: _Hlk141879528]
5.1.2 Categorii de solicitanți eligibili
	Solicitanții eligibili sunt IMM-uri și organizații de cercetare de drept public, în parteneriat. 

Proiectele din cadrul prezentului apel au ca lider fie un IMM, fie o organizație de cercetare de drept public.

Aceștia pot avea sediul social în ambele categorii de regiuni eligibile (LDR și MDR), însă vor desfășura activități (locația de implementare) doar în regiunea vizată de apelul în cadrul căruia este depus proiectul.

Încadrarea în definiția de IMM trebuie să respecte cerințele menționate în cadrul secțiunii 1.3.

Organizațiile de cercetare eligibile se încadrează în sistemul național de cercetare- dezvoltare, conform art. 7 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare. 




[bookmark: _Toc144131570][bookmark: _Hlk141879597]
5.1.3 Categorii de parteneri eligibili 
	În cadrul acestui apel de proiecte se vor depune doar proiecte în parteneriat format dintr-un IMM și o organizație de cercetare de drept public.

Partenerii eligibili sunt:
· [bookmark: _Hlk141879618]organizații de cercetare de drept public cu personalitate juridică;
· IMM-uri (întreprinderile mici și mijlocii, inclusiv microîntreprinderile).

Încadrarea în definiția de IMM trebuie să respecte cerințele menționate în cadrul secțiunii 1.3.

Organizațiile de cercetare eligibile se încadrează în sistemul național de cercetare- dezvoltare, conform art. 7 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare.

În cazul proiectelor ale căror lideri sunt organizațiile de cercetare, acestea vor aplica Metodologia de selecție a partenerilor privați  de către organizațiile  de cercetare care intenționează să depună proiecte în parteneriat, în vederea accesării finanțării disponibile în cadrul POCIDIF, disponibilă la: https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf. 


[bookmark: _Toc144131571]
5.1.4 Reguli și cerințe privind parteneriatul
	În cadrul prezentului apel, se vor implementa proiecte în parteneriat. În cazul acestor proiecte, se poate desemna ca lider al parteneriatului fie organizația de cercetare înregistrată fiscal în România, fie IMM-ul, în conformitate cu prevederile secțiunii 5.1.2 a prezentului ghid.
În situația în care liderul de parteneriat este o organizație publică de cercetare:
- IMM-urile eligibile ca parteneri în cadrul acestor proiecte trebuie să fie selectate, conform legislației în vigoare, într-un mod transparent, de liderul de parteneriat organizație de cercetare, înainte de depunerea cererii de finanțare, pe baza metodologiei de selecție pusă la dispoziție de AM/OI, disponibilă la adresa:  https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf.  
- Partenerii de tip IMM pot solicita finanțare doar dacă au fost selectați în conformitate cu Metodologia de selecție a partenerilor privați, pusă la dispoziție liderilor de parteneriat de către AM/OI și sunt cuprinși în Acordul de parteneriat, anexă la Cererea de finanțare. 
- Odată cu depunerea cererii de finanțare, solicitanții vor depune și dosarul procedurii de selecție a IMM care va conține toate documentele/dovezile necesare pentru demonstrarea respectării Metodologiei de selecție a partenerilor privați.
În situația în care liderul de parteneriat este un IMM:
· nu se aplică Metodologia de selecție a partenerilor privați de către organizațiile  de cercetare care intenționează să depună proiecte în parteneriat, în vederea accesării finanțării disponibile în cadrul POCIDIF;
· trebuie să respecte regulile privind conflictul de interese la nivel de parteneriat. 



5.2 [bookmark: _Toc144131572]Eligibilitatea activităților 	
[bookmark: _Toc144131573]5.2.1 Cerințe generale privind elibigilitatea activităților
Este obligatoriu ca la derularea activităților propuse prin proiect să fie respectate toate prevederile legale naționale și europene în vigoare. 
Nu vor fi finanţate proiectele care prevăd exclusiv activităţi de achiziție de echipamente/tehnologii/utilaje necesare activităților de cercetare, dezvoltare, inovare și transfer tehnologic prevăzute prin proiect, fără a fi însoțite de activități de CDI și de introducere a rezultatelor cercetării, inovării și transferului tehnologic în producție.
Activitățile vizează dezvoltarea experimentală, cercetarea industrială pentru ridicarea gradului de maturitate tehnologică (TRL4-TRL9).
[bookmark: _Toc144131574]5.2.2 Activități eligibile
Următoarele categorii de activităţi sunt eligibile pentru finanţare din prezentul apel:
Activități eligibile exclusiv pentru IMM-uri (lider sau partener în proiecte):
· activități de investiții inițiale pentru introducerea în producție - obligatorii; 
În cazul acestor activități se vor introduce în producție rezultatele activităților de CDI derulate prin proiect.
· activități de inovare de produs*;
· activități de inovare de proces și organizațională*;

*este obligatorie desfășurarea a cel puțin uneia dintre tipurile de activitățile de inovare (de produs sau de proces)
Activități eligibile pentru ambele categorii de beneficiari (organizații de cercetare și IMM-uri)
· activități de cercetare industrială; 
· activități de dezvoltare experimentală;
· activităţile de informare şi publicitate privind proiectul (obligatorii); 
· activități de audit de proiect;
· activități de management de proiect pentru organizații de cercetare;
· activități de management/asistență tehnică pentru IMM;
În cazul solicitanților de tip IMM, activitățile de  informare și publicitate, management, sprijin pentru plata abonamentelor, taxelor și cotizațiilor necesare pentru implementarea proiectului, auditare a proiectului sunt sprijinite utilizând ajutoarele de minimis, cu respectarea plafonului și a condițiilor Schemei de ajutor de minimis, menționată la capitolele 3.4 și 3.13 ale prezentului ghid. 
Notă:
În etapa de implementare a proiectelor selectate pentru finanțare, la verificarea activităților de cercetare-dezvoltare prevăzute în cererea de  finanțare se vor aplica definițiile și criteriile prevăzute în Manualul Frascati, documentul de referință prin  care se stabilește definiția, criteriile și metodologia pentru măsurarea activităților de cercetare-dezvoltare, elaborat de Organizația pentru Cooperare și Dezvoltare Economică.
Manualul este accesibil la adresa: 
 https://www.oecd.org/en/publications/2015/10/frascati-manual-2015_g1g57dcb.html. 
Activitățile previzionate trebuie să fie clare, logice, coerente și necesare pentru implementarea viitorului proiect. 
Activitățile previzionate vor indica, în mod clar, entitatea (lider și partener) care le implementează, vor fi detaliate în subactivități și vor avea asociate și bugetul necesar pentru implementarea lor.
[bookmark: _Toc144131575]5.2.3 Activitatea de bază  	
Solicitanții vor evidenția în secțiunea Activități din Cererea de finanțare, activitatea de bază/pachetul de activități de bază din cadrul proiectului, în funcție de activitățile previzionate și ținând cont de prevederile O.U.G. nr. 23/2023, cu modificările și completările ulterioare. 
Activitatea de bază a proiectului sau pachetul de activități de bază, declarate/descrise de către beneficiar ca fiind principale sau de referinţă pentru proiect, se verifică de către AM/OI şi trebuie să respecte următoarele condiţii cumulative, în conformitate cu prevederile O.U.G. nr. 23/2023, cu modificările și completările ulterioare:
      (i) are legătură directă cu scopul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
      (ii) se regăsește în cererea de finanțare sub forma activităților eligibile specificate în secțiunea 5.2.2 a prezentului ghid al solicitantului;
      (iii) nu face parte din activitățile conexe ale proiectului;
      (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;
Activitățile conexe sunt, spre exemplu:
- activităţile de informare şi publicitate privind proiectul;
- auditul proiectului (opțional);
- managementul de proiect.
[bookmark: _Toc144131576]5.2.4 Activități neeligibile  	
	Toate celelalte activități necesare proiectului dar neprecizate în secțiunea 5.2.2 Activități eligibile, a prezentului ghid, sunt neeligibile.  


5.3 [bookmark: _Toc144131577]Eligibilitatea cheltuielilor	
[bookmark: _Toc144131578]5.3.1 Baza legală pentru stabilirea eligibilității cheltuielilor
	În conformitate cu Art. 5 din Regulamentul (UE) nr. 2021/1058:
(1) FEDR oferă sprijin pentru: 
(a) investiţii în infrastructură; 
(b) activităţi de cercetare aplicată și inovare, inclusiv cercetare industrială, dezvoltare experimentală și studii de fezabilitate; 
(c) investiţii în accesul la servicii; 
(d) investiţii productive în IMM-uri și investiţii care vizează protejarea locurilor de muncă existente și crearea de noi locuri de muncă; 
(e) echipamente, software și active necorporale; 
(f) colaborare în reţea, cooperare, schimb de experienţă, desfășurate inclusiv între întreprinderi, organizaţii de cercetare și autorităţi publice; 
(g) informare, comunicare și studii.

În conformitate cu prevederile H.G. nr. 873/2022, pentru a fi eligibilă, o cheltuială trebuie să respecte cumulativ următoarele condiții:
a) să respecte prevederile art. 63 din Regulamentul (UE) nr. 2021/1060 respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029;
b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislatiei statului în care acestea au fost emise, ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de coeziune și Fondul pentru o Tranziție Justă;
c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
d) să fie în conformitate cu prevederile programului;
e) să fie în conformitate cu prevederile contractului/deciziei de finanţare;
f) să fie rezonabilă, justificată, necesară și să respecte principiile bunei gestiuni financiare, în special în ceea ce privește economia și eficiența operațiunii;
g) să respecte prevederile legislaţiei Uniunii Europene şi legislaţiei naţionale aplicabile;
h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
i) condițiile de eligibilitate specifice tipului de ajutor de stat aplicabil.
Conform art. 64 alin. (1) lit. C din Regulamentul (UE) 2021/1060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții: 
(i) pentru operațiunile al căror cost total este mai mic de 5.000.000 EUR (inclusiv TVA); 
(ii) pentru operațiunile al căror cost total este mai mare de 5.000.000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA. 
Beneficiarii sunt obligați să respecte prevederile Ordinului comun al ministrului investițiilor și proiectelor europene și al ministrului finanțelor nr. 4013/23.10.2023//5316/27.11.2023 pentru aprobarea instrucțiunilor de aplicare a prevederilor art.9 alin (1) și (2) din Hotărârea Guvernului nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social uropean Plus, Fondul de coeziune și Fondul pentru o tranziție justă. 
Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.
În conformitate cu prevederile art. 4, alin.(7), lit. c) din O.U.G. nr. 23/2023 solicitantul de finanțare (lider și partener) are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.  
Valoarea asistenţei financiare nerambursabile va rezulta după aplicarea cotelor de finanţare precizate de regulile ajutoarelor de stat pentru activităţile şi costurile eligibile acceptate, în conformitate cu prevederile Cap. 3.4 și 3.13 ale prezentului Ghid.
Toate cheltuielile efectuate pentru realizarea unei imobilizări corporale recunoscută ca activ se vor înregistra în contabilitate în conformitate cu Ordinul ministrului finanțelor publice nr. 1802/2014 pentru aprobarea Reglementărilor contabile privind situaţiile financiare anuale şi situaţiile financiare anuale consolidate, cu modificările și completările ulterioare şi vor reprezenta valoarea totală a activului. Aceeaşi regulă se aplică şi pentru imobilizările necorporale.


[bookmark: _Toc144131579]5.3.2 Categorii și plafoane de cheltuieli eligibile
	Următoarele tipuri de cheltuieli sunt eligibile în cadrul prezentului apel, cu respectarea prevederilor din cadrul secțiunii 5.2.2:

	Activitate
	Categorie de cheltuieli SMIS 2021+
	Subcategorii de cheltuieli SMIS 2021+
	Informații utile

	Activități de cercetare – dezvoltare și inovare 

	Cercetare industrială
(art. 25 - Ajutoare pentru cercetare şi dezvoltare)
	Cheltuieli resurse umane

	Cheltuieli salariale pentru cercetare industrială, aferente personalului implicat in implementarea proiectului (în derularea activităților, altele decât management de proiect)*

	Sunt eligibile cheltuielile salariale pentru cercetători, tehnicieni și personal auxiliar în măsura în care aceștia sunt implicați în activitățile de cercetare industrială. 

	
	Echipamente / dotari / active corporale

	Cheltuieli pentru achiziţia de active fixe corporale (altele decât terenuri și imobile), pentru cercetare industrială

	Sunt eligibile cheltuieli pentru achiziția de instrumente și echipamente (active corporale și obiecte de inventar), în măsura și pe durata utilizării acestora în cadrul proiectului de cercetare (dacă aceste instrumente și echipamente au o durată de funcționare mai mare decât durata proiectului de cercetare, sunt eligibile doar costurile de amortizare pe durata proiectului, calculate pe baza bunelor practici contabile), conform legislației naționale și europene în vigoare. Cheltuielile cu amortizarea se aplică și organizațiilor de cercetare a căror activitate economică depășește 20% din activitatea totală, în conformitate cu prevederile Schemei de ajutor de stat aprobată prin Ordinul ministrului investițiilor și proiectelor europene nr. 3284/31.08.2023, cu modificările și completările ulterioare.

	
	Echipamente / dotari / active corporale

	Cheltuieli cu amortizarea pentru cercetare industrială (costurile instrumentelor și ale echipamentelor)****

	

	
	Echipamente / dotari / active corporale

	Cheltuieli pentru achiziţia de substanţe, materiale, plante, animale de laborator, consumabile, obiecte de inventar şi alte produse similare necesare desfăşurării activităţilor de cercetare industrială
	

	
	Cheltuieli cu active necorporale

	Cheltuieli pentru achiziția de active necorporale pentru cercetare industrială

	Cheltuieli pentru achiziția de active fixe necorporale:
· Cunoștințe tehnice
· Brevete

	
	Servicii
	Cheltuieli pentru servicii de consultanță și echivalente folosite exclusiv pentru activitățile de cercetare industrială 
	Cheltuielile pentru achiziţia de servicii sunt eligibile în măsura în care sunt achiziționate din surse externe, cu respectarea prevederilor legale aplicabile privind achizițiile publice.

	Dezvoltare experimentală
(art. 25 - Ajutoare pentru cercetare şi dezvoltare)
	Cheltuieli resurse umane

	Cheltuieli salariale pentru dezvoltare experimentală, aferente personalul implicat in implementarea proiectului (în derularea activităților, altele decât management de proiect)*

	Sunt eligibile cheltuielile salariale pentru cercetători, tehnicieni și personal auxiliar în măsura în care aceștia sunt implicați în activitățile de dezvoltare experimentală. 


	
	Echipamente / dotari / active corporale

	Cheltuieli pentru achiziţia de active fixe corporale (altele decât terenuri și imobile), pentru dezvoltare experimentală

	Sunt eligibile Cheltuieli pentru achiziţia de instrumente şi echipamente (active corporale și obiecte de inventar), în măsura şi pe durata utilizării acestora în cadrul proiectului de cercetare (dacă aceste instrumente şi echipamente au o durată de funcţionare mai mare decât durata proiectului de cercetare, sunt eligibile doar costurile de amortizare pe durata proiectului, calculate pe baza bunelor practici contabile), conform legislației naționale și europene în vigoare. Cheltuielile cu amortizarea se aplică și organizațiilor de cercetare a căror activitate economică depășește 20% din activitatea totală, în conformitate cu prevederile Schemei de ajutor de stat aprobată prin Ordinul ministrului investițiilor și proiectelor europene nr. 3284/31.08.2023, cu modificările și completările ulterioare.

	
	Echipamente / dotari / active corporale

	Cheltuieli cu amortizarea pentru dezvoltare experimentală (costurile instrumentelor și ale echipamentelor)****
	

	
	Echipamente / dotari / active corporale

	Cheltuieli pentru achiziția de substanțe, materiale, plante, animale de laborator, consumabile, obiecte de inventar şi alte produse similare necesare desfăşurării activităţilor de dezvoltare experimentală
	

	
	Cheltuieli cu active necorporale

	Cheltuieli pentru achiziția de active necorporale  pentru dezvoltare experimentală

	Cheltuieli pentru achiziția de active fixe necorporale 
· Cunoștințe tehnice
· Brevete


	
	Servicii
	Cheltuieli pentru servicii consultanță și echivalente folosite exclusiv pentru activitățile de dezvoltare experimentală

	Cheltuielile pentru achiziția de servicii sunt eligibile în măsura în care sunt achiziționate din surse externe, cu respectarea prevederilor legale aplicabile privind achizițiile publice.

	Inovare de produs
(art. 28 - Ajutoare de inovare destinate IMM-urilor)

	Servicii
	Cheltuieli pentru obtinerea, validarea si protejarea brevetelor si a altor active necorporale 

	Cheltuielile pentru achiziția de servicii sunt eligibile în măsura în care sunt achiziționate din surse externe, cu respectarea prevederilor legale aplicabile privind achizițiile publice. 

	
	Cheltuieli resurse umane

	Cheltuieli pentru detașarea de personal cu înaltă calificare

	Sunt eligibile costurile pentru detașarea de personal cu înaltă calificare de la o organizație de cercetare, care efectuează activităţi de cercetare, dezvoltare și inovare, într-o funcţie nou creată în cadrul întreprinderii beneficiare, fără să se înlocuiască alţi membri ai personalului.

	
	Servicii
	Costurile pentru serviciile de consultanță în domeniul inovării

	Cheltuielile pentru achiziționarea de servicii de consultanță și asistență în domeniul inovării presupun inclusiv cheltuielile pentru serviciile furnizate de organizaţii de cercetare, de infrastructuri de cercetare, de infrastructuri de testare și experimentare sau de clustere de inovare, cu condiția ca acestea să nu facă parte din parteneriatul sprijinit.

	
	Servicii
	Cheltuieli pentru servicii de sprijinire a inovării

	Cheltuielile pentru achiziționarea de servicii de sprijinire a inovării presupun cheltuielile cu spații de lucru, bănci de date, biblioteci, cercetare de piață, laboratoare, etichetare de calitate, testarea și certificarea calității în scopul dezvoltării de produse, procese sau servicii mai eficace.

	Inovare de proces și organizațională
(art. 29 - Ajutoare de inovare de proces şi organizaţională)

	Echipamente/ dotari/active corporale

	Cheltuieli cu achiziția de active fixe corporale (altele decât terenuri si imobile), obiecte de inventar, materiale consumabile

	Sunt eligibile costurile cu instrumentele și echipamentele în măsura în care acestea sunt utilizate în cadrul proiectului și pe durata acestei utilizări.

Sunt eligibile cheltuielile pentru achiziția de materiale, consumabile şi alte produse similare suportate direct ca urmare a activității de inovare de proces și organizațională.

	
	Servicii
	Cheltuieli pentru obtinerea, validarea si protejarea brevetelor si a altor active necorporale 

	Sunt eligibile costurile aferente cercetării contractuale, cunoștinţelor și brevetelor cumpărate sau obţinute cu licenţă din surse externe cu respectarea prevederilor legale aplicabile privind achizițiile publice.

	Activități de investiții inițiale pentru introducerea în producție
(art. 14 - Ajutoare regionale pentru investiţii) 

	Echipamente / dotari / active corporale

	Cheltuieli cu achiziția de active fixe corporale (altele decat terenuri și imobile), obiecte de inventar, materiale consumabile

	Sunt eligibile cheltuielile cu achiziția de active fixe corporale pentru introducerea în producție a rezultatelor CDI.

	
	Cheltuieli cu active necorporale

	Cheltuieli cu active necorporale

	Este eligibilă achiziția de cunoștințe tehnice, brevete, drepturi de utilizare pentru introducerea în producție a rezultatelor CDI.

	Informare şi publicitate privind proiectul
	Servicii
	Cheltuieli	pentru
informare	şi publicitate

	Sunt eligibile cheltuielile pentru:
•	elaborarea, producţia și distribuția	materialelor publicitare şi de informare precum și a celor cu difuzarea în mass-media;
•	conceperea, dezvoltarea/adaptarea	de pagini	web,	achiziţia, înregistrarea	şi închirierea domeniului;
•	organizararea de evenimente pentru promovarea proiectului (de ex: conferință de diseminare a rezultatelor proiectului).
Pentru ca aceste tipuri de cheltuieli să fie eligibile, este obligatorie respectarea Ghidului de identitate vizuală pentru instrumentele structurale 2021-2027, aprobat prin Ordinul ministrului investițiilor și proiectelor europene nr. 5744/2023, precum și primirea avizului de conformitate pentru aceste materiale de la structura cu atribuții de informare și comunicare din cadrul OIC.

	
	Alte cheltuieli
	Materiale	de informare	şi promovare
	

	Management de proiect, audit și alte cheltuieli
	Cheltuieli resurse umane
	Cheltuieli salariale cu echipa de management proiect - pentru personalul angajat (lider și partener)*
	Sunt eligibile cheltuielile salariale și cheltuielile cu deplasarea pentru personalul din echipa de management proiect.
Este obligatoriu ca în echipa de management să existe cel puțin o persoană angajată cu atribuții și experiență în domeniul achizițiilor publice și o persoană cu atribuții și experiență în domeniu financiar–contabil.

	
	Cheltuieli cu deplasarea
	Cheltuieli	cu deplasarea*****
	

	
	Echipamente/ dotari/active corporale
	Cheltuieli cu achiziția de active fixe corporale (altele decât terenuri si imobile), obiecte de inventar, materiale consumabile
	Sunt eligibile cheltuielile pentru birotică, active fixe corporale, obiecte de inventar, consumabile pentru echipa de management proiect.

	
	Cheltuieli	cu servicii
	Cheltuieli cu servicii de management proiect (servicii	pentru elaborarea cererii de finanțare, management de proiect, proiectare sau asistență tehnică, studii si expertize necesare proiectului, inclusiv cheltuielile cu raportul  emis  de expertul extern)
	Cheltuielile pentru achiziția de servicii sunt eligibile în măsura în care sunt achiziționate din surse externe cu respectarea prevederilor legale aplicabile privind achizițiile publice.

	
	Cheltuieli pentru auditare intermediară/finală a proiectului
	Auditare financiară (conform reglementărilor naţionale)
	Cheltuieli cu auditul financiar.
Cheltuielile cu auditul proiectului nu sunt obligatorii.

	
	Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului
	Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului
	Cheltuieli cu taxe, abonamente, cotizații, acorduri, autorizații necesare pentru implementarea proiectului (altele decât cele din Devizul General).

	Cheltuieli indirecte*** (eligibile în procent de 15% din cheltuielile directe** cu personalul  eligibile, în conformitate cu Art. 54, alin. 1, lit. b din Reg. (UE) nr. 1060/2021)

	


	CHELTUIELI SUB FORMA DE RATE FORFETARE



	Cheltuieli indirecte conform art. 54 lit. b/ RDC 1060/2021





	În cadrul cheltuielor indirecte intră următoarele:
· Cheltuieli generale de administratie
· Alte cheltuieli
În cadrul cheltuielilor generale de administratie intră cheltuielile pentru utilități, combustibili, chirii etc. La cheltuieli generale de administrație se va trece la TVA 0.

	
	
	
	Alte cheltuieli pot fi cheltuieli necesare pentru implementarea proiectului, altele decat cele definite in categoria cheltuielilor eligibile directe. 


* Pentru cheltuielile cu resurse umane se vor respecta plafoanele salariale prevăzute în Planul Național de Cercetare, Dezvoltare şi Inovare 2022-2027, aprobate prin Anexa 2 la HG nr. 1188/2022.
**Costurile directe cu personalul se referă la costurile cu personalul din echipa de implementare a proiectului și nu din cea de management a proiectului.
*** Plafonul de 15% din cheltuielile directe eligibile cu personalul se aplică fiecăruia dintre membrii parteneriatului, separat, atât pentru lider, cât și pentru partener. 
****IMM-urile pot opta pentru aplicarea amortizării accelerate conform dispozițiilor art. 8 din O.U.G. nr. 101/2020 aplicabile și pentru POCIDIF conform art. XVI alin(4) din O.U.G. nr. 44/2023 și prevederilor art. 67 alin.(2) din Regulamentul (UE) nr 2021/1060.
***** Cheltuielile cu deplasarea personalului (Cheltuieli de deplasare - diurnă, cazare, transport) în interesul implementării proiectului sunt eligibile dacă se încadrează în plafoanele stabilite de legislația națională în vigoare pentru instituții publice.

	ATENȚIE!
	1.Pentru justificarea bugetului proiectului este necesar să se prezinte minimum 2 oferte sau justificări de preţ pentru fiecare achiziţie de bunuri/servicii/lucrări, documente care vor fi ataşate cererii de finanţare** și în corelare cu prevederile Secțiunii 7.3 a prezentului ghid.
2.  Cheltuielile eligibile care se iau în considerare la rambursare nu pot depăşi sumele stabilite prin contractul de finanţare. [footnoteRef:2] [2:  Art.10 alin.(8) din modelul de contract de finanțare prevede situațiile în care pot fi făcute modificări ale contractului (modificări intervenite în bugetul estimat al proiectului, între capitole bugetare sau în cadrul aceluiași capitol bugetar) ] 

3. Cheltuielile efectuate în timpul implementării proiectului şi considerate neeligibile la verificarea unei cereri de rambursare vor fi suportate de către beneficiar.


** Conform prevederilor Ordonanței de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare și a Hotărârii Guvernului nr. 875/2011 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificările şi completările ulterioare.



[bookmark: _Toc144131580]5.3.3 Categorii de cheltuieli neeligibile
	Cheltuielile neeligibile reprezintă cheltuielile necesare realizării proiectelor finanțate din POCIDIF, dar care nu pot fi finanțate din fonduri europene, conform reglementărilor europene şi naționale. 
Nu sunt eligibile la finanțare:
· cheltuielile prevăzute la art. 10 din H.G. nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
· orice cheltuieli efectuate înainte de 01.01.2021, conform prevederilor art. 63, alin (2) din Regulamentul (UE) nr. 2021/1060, cu modificările și completările ulterioare;
· în cazul entităților care primesc ajutor de stat, cheltuielile efectuate înainte de depunerea cererii de finanțare (efect stimulativ);
· orice cheltuieli efectuate după finalizarea etapei de implementare a proiectului (inclusiv operaționalizarea și mentenanța infrastructurii).

În cadrul cheltuielilor de personal nu sunt eligibile următoarele:
- concediile medicale;
- concediile de maternitate;
- valoarea nominală a tichetelor de masă, tichetelor de creșă, voucherelor de vacanță, tichetelor cadou;
- compensații lunare pentru chirie, norme de echipare;
- indemnizații primite la data încetării raporturilor de muncă;
- sumele primite de salariat cu titlu de despăgubiri reprezentând contravaloarea cheluielilor salariatului și familiei sale necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă;
- recompensele și premiile de orice fel.


[bookmark: _Toc144131581]5.3.4 Opțiuni de costuri simplificate. Costuri directe și costuri indirecte
	Nu este cazul.


[bookmark: _Toc144131582]5.3.5 Opțiuni de costuri simplificate. Costuri unitare/sume forfetare și rate forfetare
	Scopul utilizării opțiunilor simplificate în materie de costuri (SCO) este reducerea semnificativă a sarcinii administrative, atât pentru beneficiari, cât și pentru OI/AM, prin eliminarea verificării documentelor justificative individuale în decontarea cheltuielilor finanțate.
În acest sens, în cadrul prezentului apel, costurile indirecte se vor aplica sub formă de rată forfetară de 15% din totalul costurilor eligibile directe cu personalul, în conformitate cu prevederile Art. 54 lit. b) din Reg. (UE) nr.  2021/1060, cu modificările și completările ulterioare.
Costurile directe cu personalul se referă la costurile cu personalul din echipa de implementare a proiectului și nu din cea de management a proiectului.
Utilizarea opțiunilor simplificate în materie de costuri reprezintă o simplificare a modului de rambursare a cheltuielilor și nu va exonera beneficiarii de respectarea obligațiilor legale în vigoare.F
A se vedea și secțiunea 5.3.2 a prezentului ghid referitoare la Cheltuieli indirecte.


[bookmark: _Toc144131583]5.3.6 Finanțare nelegată de costuri
	Nu este cazul.


5.4 [bookmark: _Toc144131584] Valoarea minimă și maximă eligibilă/nerambursabilă a unui proiect	
	Valoarea maximă nerambursabilă pentru un proiect în cadrul acestui apel este de 1.500.000 euro, echivalent a 7.644.750 lei1.


5.5 [bookmark: _Toc144131585] Cuantumul cofinanțării acordate 	
	Cuantumul cofinanțării acordate reprezintă valoarea eligibilă nerambursabilă și se calculează prin aplicarea unei rate de cofinanțare proprie.
[bookmark: _Hlk143512319]În cazul partenerilor de tip IMM, ratele de cofinanțare proprii se calculează în conformitate cu prevederile Schemei de ajutor de stat pentru activități de cercetare-dezvoltare și inovare finanțate prin Prioritatea 1 a Programului Creștere Inteligentă, Digitalizare și Instrumente Financiare (POCIDIF) și respectiv ale Schemei de ajutor de minimis, aplicabile prezentului apel.
A se vedea secțiunile 3.4 și 3.13 ale prezentului ghid. 
Pentru liderii de parteneriat/partenerii de tip organizație de cercetare de drept public cuantumul finanțării acordate este în procent de 100%, cu excepția organizațiilor de cercetare a căror activitate economică depășește 20% din activitatea totală, în conformitate cu prevederile Schemei de ajutor de stat aprobată prin Ordinul ministrului investițiilor și proiectelor europene nr. 3284/31.08.2023 și ale condiției  punctului 20, din  COMUNICAREA COMISIEI Cadrul pentru ajutoarele de stat pentru cercetare, dezvoltare și inovare (2014/C 198/01). 


5.6 [bookmark: _Toc144131586] Durata proiectului 	
	Durata proiectelor este de până la 24 de luni, fără a depăși data de 31 Decembrie 2029. 


5.7 [bookmark: _Toc144131587] Alte cerințe de eligibilitate a proiectului 
Proiectul propus se încadrează, obligatoriu, în unul dintre subdomeniile aferente domeniilor de specializare inteligentă cuprinse în cadrul Strategiei Naționale de Cercetare, Inovare și Specializare inteligentă 2022-2027, în conformitate cu Anexa 11 la prezentul ghid al solicitantului.
Activitățile sprijinite și implementate în cadrul acestor proiecte se vor concentra în jurul unui singur subdomeniu de specializare inteligentă utilizând cunoștințele și resursele materiale și umane existente, în vederea dezvoltării de produse/procese/servicii inovative care să aducă valoare adăugată pe piață. Aplicantul va trebui să menționeze explicit subdomeniul în cadrul căruia se încadrează proiectul depus pentru finanțare și să argumenteze încadrarea acestuia în subdomeniul respectiv.
Proiectul propus nu a mai beneficiat de finanțare publică pentru aceleași cheltuieli specifice în cadrul unor activități identice în ultimii 5 ani și nu beneficiază în prezent, parțial sau în totalitate, de fonduri publice din alte surse de finanțare, altele decât cele ale solicitantului, pentru aceleași activități eligibile.
Proiectul respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului.
Proiectul respectă principiile privind dezvoltarea durabilă, accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități, egalitatea de șanse, egalitatea de gen și nediscriminarea.
Proiectul respectă principiul de „A nu prejudicia în mod semnificativ” (DNSH) și asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani.
6. [bookmark: _Toc144131588]INDICATORI DE ETAPĂ 
	Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect. 
Solicitanții vor completa secțiunea dedicată din cadrul Cererii de finanțare și vor ține cont de faptul că indicatorii de etapă trebuie să fie corelați cu activitatea de bază declarată în cadrul acesteia. 
Indicatorii de etapă sunt prevăzuți în Planul de monitorizare a proiectului, anexă la Cererea de finanțare (conform modelului prevăzut în Anexa 4 - Plan de monitorizare a proiectului).
În cadrul Planului de monitorizare a proiectului vor fi prezentați indicatorii de etapă stabiliți pentru perioada de implementare a proiectului, precum și condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale.
Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. 
Indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate.
În funcție de specificul proiectelor, indicatorii de etapă sunt: 
a) realizarea unor activităţi sau subactivităţi din proiect; 
b) atingerea unor stadii de implementare; 
c) atingerea unor stadii de implementare financiară prestabilite;
d) stadii sau valori intermediare ale indicatorilor de realizare.
Exemple de indicatori de etapă ce pot fi definiți de solicitant în cererea de finanțare, în raport cu activitatea de bază:
· demararea achiziției contractului de furnizare/servicii (publicarea anunțului privind achiziția); 
· finalizarea achiziției contractului de servicii (semnarea contractului de furnizare servicii);
· recepția echipamentelor/serviciilor;
· obținerea stației/liniei pilot etc.
Este obligatoriu ca unul dintre indicatorii de etapă să fie definitivarea rezultatului/rezultatelor activităților de transfer tehnologic din cadrul proiectului.
Îndeplinirea, monitorizarea și verificarea îndeplinirii indicatorilor de etapă din cadrul Planului de monitorizare a proiectului se realizează în conformitate cu prevederile Art. 14 din O.U.G. nr. 23/2023, cu modificările și completările ulterioare. 
Planul de monitorizare a proiectului:
· este parte integrantă a contractului de finanţare (Anexa 4 la prezentul ghid) şi cuprinde indicatorii de etapă stabiliţi pentru perioada de implementare a proiectului pe baza cărora se monitorizează şi se evaluează progresul implementării proiectului; 
· include valorile ţintelor finale ale indicatorilor de realizare şi de rezultat care trebuie atinse ca urmare a implementării proiectului, precum şi valorile de bază/de referinţă ale acestora. 
Utilizarea planului de monitorizare are ca finalitate consolidarea şi eficientizarea procesului de monitorizare a proiectelor de către AM/OIC.
IMPORTANT!
Conform art. 14, alin. (25) din O.U.G. nr. 23/2023: Planul de monitorizare a proiectului poate face obiectul unor modificări prin act adiţional la contractul de finanţare.
Masurile pentru neîndeplinirea indicatorilor de etapă se pot aplica gradual, conform detalierii din contractul de finanțare - Condiții specifice.


7. [bookmark: _Toc144102978][bookmark: _Toc144103103][bookmark: _Toc144103229][bookmark: _Toc144103355][bookmark: _Toc144103481][bookmark: _Toc144103608][bookmark: _Toc144103735][bookmark: _Toc144103863][bookmark: _Toc144103994][bookmark: _Toc144131589][bookmark: _Toc144102858][bookmark: _Toc144102980][bookmark: _Toc144103105][bookmark: _Toc144103231][bookmark: _Toc144103357][bookmark: _Toc144103483][bookmark: _Toc144103610][bookmark: _Toc144103737][bookmark: _Toc144103865][bookmark: _Toc144103996][bookmark: _Toc144102981][bookmark: _Toc144103106][bookmark: _Toc144103232][bookmark: _Toc144103358][bookmark: _Toc144103484][bookmark: _Toc144103611][bookmark: _Toc144103738][bookmark: _Toc144103866][bookmark: _Toc144103997]COMPLETAREA ȘI DEPUNEREA CERERILOR DE FINANȚARE 
[bookmark: _Toc144103485][bookmark: _Toc144103612][bookmark: _Toc144103739][bookmark: _Toc144103867][bookmark: _Toc144103998][bookmark: _Toc144131590]7.1 Completarea formularului cererii
	Cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și, nu în ultimul rând, impactul asupra grupurilor țintă și informații cu privire la asigurarea sustenabilității proiectului. 
Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este obligatorie pentru analiza corespunzătoare a cererii de finanțare în procesul de verificare, evaluare și selecție. 
Instrucțiunile de completare se vor prelua din Anexa 1 - Model și instrucțiuni de completare Cerere de finanțare.
[bookmark: _Hlk141876373]Solicitantul este singurul responsabil pentru transmiterea/completarea corectă și în timp a cererii de finanțare (și a documentelor anexate), dar și pentru corectitudinea informațiilor din cadrul documentelor transmise.


[bookmark: _Toc144131591]7.2 Limba utilizată în completarea cererii de finanțare
	Limba utilizată în completarea cererii de finanțare este limba română.
Nu sunt acceptate cereri de finanțare și anexe ale acesteia redactate în altă limbă. În cazul anexării unor documente emise în altă limbă, se va anexa obligatoriu și traducerea legalizată sau autorizată a acestora.


[bookmark: _Toc144131592]7.3 Metodologia de justificare și detaliere a bugetului cererii de finanțare
	La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 pentru prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. 
Documentele care fundamentează costurile, semnate de reprezentantul legal, pot fi oferte de preț pentru echipamente, liste de cantități și prețuri unitare provenite din surse verificabile și obiective. 
Costurile trebuie să fie realiste (corect estimate), suficiente și necesare pentru implementarea proiectului. Solicitantul va justifica în Cererea de finanțare alegerea valorii bugetate în raport cu documentele justificative depuse precum și felul în care se asigură de rezonabilitatea costurilor (luând în calcul cel mai bun raport între cuantumul sprijinului, activitățile desfășurate și îndeplinirea obiectivelor).
În completarea bugetului cererii de finanțare se va avea în vedere justificarea costurilor eligibile bugetate la nivelul prețului pieței, anexându-se documente justificative în acest sens (2 oferte de preț/printscreen-uri pentru toate cheltuielile eligibile bugetate, liste de cantități de lucrări etc.). Prin excepție, în cazuri justificate, se poate accepta fundamentarea costurilor bugetate în baza a mai puțin de 2 oferte (spre exemplu nu există pe piață un număr minim de 2 ofertanți pentru un anumit tip de echipament), sau în cazul în care valoarea estimată a achiziției este mai mică sau egală cu 140.000 lei, fără TVA, pentru produse și servicii, respectiv 300.000 lei, fără TVA, pentru lucrări (1 singură ofertă). Aceste documente vor fi semnate și datate anterior datei și orei de depunere a proiectului în aplicația MySMIS/SMIS2021+.
Solicitanții se angajează să asigure necesarul de cofinanțare proprie pentru acoperirea cheltuielilor neeligibile. 
Contribuția proprie a solicitantului poate proveni din surse proprii, credite bancare negarantate/garantate de stat, aport al acționarilor/asociaților, contribuția altor organisme ale statului, alte surse private etc. 
Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale, cu aprobarea AM/OI. 


[bookmark: _Toc144131593]7.4 Anexe și documente obligatorii la depunerea cererii 	
	Împreună cu cererea de finanțare, liderul și partenerul vor depune declarația unică (Anexa 2) și documentele justificative, documente suport și anexele obligatorii prevăzute în prezentul ghid al solicitantului, necesare pentru etapa de evaluare tehnico-financiară a proiectului.
Documentele solicitate odată cu depunerea cererii de finanțare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.
Documentele obligatorii la depunerea cererii de finanțare sunt:
	Document
	Indicații/recomandări

	Declarația unică
	

	Mandatul/împuternicirea în numele  reprezentantului legal pentru semnarea anumitor anexe/secţiuni la cererea de finanțare, dacă este cazul

	

	Consimțământ privind prelucrarea datelor cu caracter personal
	Această declarație (Model în Anexa 6 la prezentul ghid) se completează de către reprezentanții legali ai solicitantului (inclusiv de cei ai partenerului).

	Macheta financiară 
	Se vor completa toate câmpurile specifice din cadrul machetei pentru toate foile de calcul aplicabile, în conformitate cu modelul din Anexa 8 la ghid

	Acorduri/protocoale în vederea promovării și dezvoltării produsului/ serviciului
	Acordurile/protocoalele vor fi încheiate cu entități interesate de dezvoltarea de produse/ servicii în sectoarele de activitate/domeniile vizate în proiect și care  să  fie diseminate/comercializate. Este obligatorie descrierea cererii/nevoilor din piață, publicul-țintă pentru produsul/serviciul/procesul rezultat în urma implementării proiectului.

	Acordul privind implementarea în parteneriat a proiectului 
	Se va respecta modelul din Anexa 7 la prezentul ghid. Este obligatoriu ca acordul de parteneriat să fie însoțit de un deviz general în cadrul căruia să se regăsească activitățile și costurile aferente acestora, pe fiecare partener în parte. Devizul va fi corelat cu capitolul Bugetul proiectului din cadrul cererii de finanțare. 

	Hotărâre de aprobare a proiectului și a cheltuielilor legate de proiect 
	Aceasta este necesară pentru verificarea capacității financiare a solicitantului (lider de parteneriat și partener) de a asigura contribuția proprie la valoarea cheltuielilor eligibile, precum și acoperirea cheltuielilor neeligibile și de a asigura costurile de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de implementare și durabilitate a proiectului.
Hotărârea de aprobare a proiectului se va corela cu declarația unică, precum și cu bugetul cererii de finanțare.
Se va utiliza modelul prevăzut în Anexa 14 la prezentul ghid. 
În hotărâre trebuie să fie incluse sumele pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din fonduri europene.
Se vor prezenta documente justificative privind cheltuielile aferente investiției (contribuția la cheltuielile eligibile).

	Situațiile financiare anuale ale solicitantului și partenerului
	Situatiile financiare pentru ultimii 2 ani.

	Plan de monitorizare a proiectului
	Se va respecta formatul prevăzut în Anexa 4 la prezentul ghid al solicitantului.

	Notă de fundamentare privind valorile cuprinse în bugetele orientative din cererea de finanţare
	Modelul este prevăzut în Anexa 9 la prezentul ghid al solicitantului

	Plan de afaceri
	Modelul de plan de afaceri este prevăzut în Anexa 10 la prezentul ghid al solicitantului

	Plan de acțiune pentru transfer tehnologic către entitățile private 
	Acesta va descrie inclusiv justificarea nivelului minim TRL 4 de la care pleacă proiectul și nivelul obligatoriu la care trebuie să ajungă (minim TRL 8). Este obligatorie respectarea modelului din Anexa 17 la prezentul ghid al solicitantului.

	Tabel corelare buget – activitati

	Modelul de Tabel corelare buget-activități este prevăzut în Anexa 16 la prezentul ghid al solicitantului

	Documentația privind imunizarea la schimbările climatice și DNSH dacă este cazul
	Documentația privind imunizarea la schimbările climatice ar trebui să ofere un rezumat concis al diferitelor etape ale procesului de imunizare la schimbările climatice. Documentația privind imunizarea la schimbările climatice este concepută ca un document de sinteză care depinde, de exemplu, de dimensiunea și complexitatea proiectului și de complementaritatea cu EIM. 
Analiza DNSH trebuie să urmărească prevederile secțiunile 3.17, coroborat cu Anexa 3, ale prezentului ghid

	CV-uri ale echipei de management și de implementare 
	Se vor depune CV-uri (în format Europass) pentru persoanele nominalizate în cadrul echipei de management, precum și pentru cele din echipa de implementare

	Document de calcul indicatori
	Se va respecta modelul prevazut în Anexa 18 la prezentul ghid.

	Calculator eligibilitate amortizare pe perioada proiectului, dacă este cazul
	Se va respecta modelul prevăzut în Anexa 21 la prezentul ghid

	Dosarul cu documentele doveditoare pentru desfășurarea procesului de selecție a partenerului privat, dacă este cazul (dosarul se depune doar în situația în care liderul de parteneriat este organizație de cercetare de drept public)
	





[bookmark: _Toc144131594]7.5 Aspecte administrative privind depunerea cererii de finanțare 	
	Cererea de finanțare este compusă din: 
- Cererea de finanțare: ale cărei secțiuni se completează exclusiv în aplicația electronică MySMIS2021/SMIS2021+. În Anexa 1 a prezentului ghid sunt prezentate secțiunile acesteia, împreună cu instrucțiunile de completare. Aceste detalii vor fi disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte. 
- Anexele la cererea de finanțare: Toate aceste documente vor fi încărcate în MySMIS2021/SMIS2021+, în format PDF, prin semnarea digitală, cu semnatură certificată electronică extinsă, de către reprezentantul legal al solicitantului. 
Pentru unele din anexele enumerate mai jos, acest ghid conține modele standard (ex. declarația unică) sau modele recomandate/orientative.
Celelalte documente (ex. documentația tehnico-economică) vor fi scanate, salvate în format .pdf, semnate digital și încărcate în sistemul informatic MySMIS2021/SMIS2021+, odată cu completarea cererii de finanțare.
Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete.
Unele anexe vor fi solicitate la momentul depunerii cererii de finanțare (a se vedea secţiunea 7.4), iar altele la momentul contractării (secţiunea 7.6). Toate acestea vor fi parte integrantă din cererea de finanțare. Documentele care apar atât în cadrul secțiunii 7.4, cât și a secțiunii 7.6, sunt documente ce vor fi actualizate în urma procesului de evaluare și selecție. 


[bookmark: _Toc144131595]7.6 Anexele și documente obligatorii la momentul contractării 	
	Netransmiterea unuia dintre documentele obligatorii solicitate, în termenul maxim de 15 zile lucrătoare de la transmiterea adresei privind intrarea în etapa de contractare, care este adusă la cunoștința solicitantului prin aplicația informatică MySMIS2021/SMIS2021+, atrage automat respingerea cererii de finanțare și încetarea procesului de contractare. 
Documentele solicitate în etapa de contractare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.
În etapa de contractare a proiectului este obligatorie depunerea următoarelor documente:
	Document
	Indicații/recomandări

	Documente statutare ale liderului și partenerului, conform legislației în vigoare la data depunerii cererii de finanțare
	Pentru organizațiile publice de cercetare:
-	documentele statutare, inclusiv ultimele acte adiționale şi hotărâri judecătorești de modificare, dacă este cazul;
-	hotărârea de înființare;
-	extras actualizat din Registrul Asociațiilor şi Fundațiilor sau certificat emis de Judecătorie sau Tribunal, care să ateste numărul de înregistrare al organizației şi situația juridică a organizației;
-	regulamentul de  organizare si functionare.
Pentru IMM-uri:
-	documentele statutare, inclusiv ultimele actele adiționale, dacă există;
-	certificatul de înregistrare fiscală;
-	certificat constatator eliberat de Oficiul Național al Registrului Comerţului care să ateste că organizaţia
-	nu este în stare de faliment sau lichidare, nu are activitatea suspendată, nu este subiectul oricăror proceduri care se referă la astfel de situaţii sau nu este în orice situaţie analogă provenind dintr-o procedură similară prevăzută în legislaţia şi reglementările naţionale în vigoare.

	Documente care atestă faptul că se încadrează în definiția de organizație de cercetare
	Declarația privind încadrarea în definiția organizației de cercetare  în conformitate cu definiţia din Comunicarea Comisiei Cadrul pentru ajutoarele de stat pentru cercetare, dezvoltare şi inovare (2014/C 198/01), precum și Modul de calcul prin care se demonstrează faptul că activitățile economice nu depășesc 20 % din capacitatea anuală globală a entității respective. 

Documente justificative privind derularea activităților economice și/sau neeconomice și menținerea evidenței contabile separate (dacă este cazul). 

	Documentele privind identificarea reprezentantului legal al solicitantului, lider de parteneriat și partener
	Documente care demonstrează calitatea de reprezentant legal și actul de identificare a împuternicitului al solicitantului (lider de parteneriat și partener).

	Acordul de parteneriat 
	Acordul de parteneriat semnat de ambele părți, revizuit, dacă este cazul, în urma finalizării procesului de evaluare tehnică și financiară.

	Liderul de parteneriat şi/sau reprezentantul său legal, inclusiv partenerul şi/sau reprezentantul său legal, NU se încadrează în niciuna din situaţiile de excludere prezentate în Declarația unică
	Certificat de atestare fiscală, referitor la obligațiile de plată la bugetul local, precum și la bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv, bugetul local, în ultimul an calendaristic.
Certificatele de atestare fiscală trebuie să fie în termen de valabilitate.
Certificatul de cazier fiscal al solicitantului. Certificatul de cazier fiscal trebuie să fie în termen de valabilitate. Este obligatorie depunerea acestui document atât de către liderul de parteneriat, cât și de către partener.

	Hotărâre de aprobare a proiectului și a cheltuielilor legate de proiect, după caz
	Hotărârea de aprobare a proiectului actualizată în urma procesului de evaluare tehnică și financiară, după caz. Aceasta este necesară pentru verificarea capacității financiare a solicitantului (lider de parteneriat și partener) de a asigura contribuția proprie la valoarea cheltuielilor eligibile, precum și acoperirea cheltuielilor neeligibile și de a asigura costurile de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de implementare și durabilitate a proiectului.
Hotărârea de aprobare a proiectului se va corela cu declarația unică, precum și cu bugetul cererii de finanțare.
Se va utiliza modelul prevăzut în Anexa 14 la prezentul ghid. 
În hotărâre trebuie să fie incluse sumele pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din fonduri europene.
Se vor prezenta documente justificative privind cheltuielile aferente investiției (contribuția la cheltuielile eligibile).

	Documentele ce dovedesc drepturile asupra imobilului/imobilelor necesare pentru implementarea proiectului
	Documente justificative:
 contract de vânzare-cumpărare/titlu de proprietate;
 contract de închiriere, concesiune, superficie sau comodat care să acopere perioada de implementare și de durabilitate a proiectului:
- se poate prevedea o clauză suspensivă prin care să se precizeze:”Contractul este valid din momentul semnării şi intră în vigoare la data la care proiectul cu titlul și ID.......... este selectat pentru finanțare. În caz contrar, contractul este reziliat de plin drept, fără nicio formalitate prealabilă”;
- nu vor exista clauze în contract care să afecteze bunurile achiziționate din valoarea grantului; pentru bunurile achiziționate beneficiarii vor însera în contracte, clauze conform cărora „proprietarii imobilelor nu vor avea niciun drept cu privire la bunurile achiziționate din finanțare, renunțând astfel la orice drept de retenție, gaj, preemțiune și se vor abține de la orice acțiune sau inacțiune care ar putea face improprie utilizarea bunurilor pentru activitățile din proiect sau prin care să împiedice bună desfășurare a activităților proiectului”.
Contractele de închiriere vor avea o durată de minimum 7 ani și vor prevedea posibilitatea prelungirii lor pe o perioadă care să acopere perioada de implementare și de durabilitate a proiectului.

	Extras de carte funciară
	Extras de carte funciară care să dovedească faptul că imobilul este liber de sarcini.
În situația în care există contradicție cu solicitarea de a fi liber de sarcini, imobilul care reprezintă locația de implementare a proiectului este ipotecat, se va transmite acordul instituției în favoarea  căreia a fost constituită ipoteca din care să rezulte dreptul solicitantului de finanțare de a implementa investiția, iar în situația în care solicitantul de finanțare nu este proprietarul imobilului, dreptul proprietarului de a încheia contractul de comodat/închiriere.


	Situațiile financiare anuale ale liderului și partenerului
	Situațiile financiare pentru ultimii 2 ani, actualizate.

	Planul de monitorizare a proiectului
	Secțiunea „Plan de monitorizare a proiectului” din Cererea de finanțare va fi actualizată ca urmare a procesului de evaluare (și inclusiv Anexa 4 a prezentului ghid). 
Este obligatoriu ca Anexa 4 - Plan de monitorizare a proiectului să conțină aceleași informații ca cele introduse în secțiunea Plan de monitorizare a Cererii de finanțare, cu urmărirea formatului standard impus de Ordinul ministrului investițiilor și proiectelor europene nr. 2041/2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.





[bookmark: _Toc144131596]7.7 Renunțarea la cererea de finanțare	
	Pe tot parcursul procesului de evaluare, selecție și contractare, solicitanții au dreptul de a renunța la cererea de finanțare depusă. Renunțarea poate fi făcută doar de reprezentantul legal/persoana împuternicită a solicitantului (lider de parteneriat), prin sistemul informatic MySMIS2021/SMIS2021+. 
Documentația cererii de finanțare și anexele aferente depuse va fi arhivată corespunzător procedurilor specifice. 
Procedura de renunțare la cererea de finanțare depusă se aplică pentru toate etapele procesului de evaluare, selecție și contractare.



8. [bookmark: _Toc144131597][bookmark: _Toc144131598]PROCESUL DE EVALUARE, SELECȚIE ȘI CONTRACTARE A PROIECTELOR 	
8.1 Principalele etape ale procesului de evaluare, selecție și contractare	
	Evaluarea, selecția și contractarea proiectelor depuse se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+, cu excepția situațiilor de nefuncționalitate a sistemului sau în alte situații prevăzute în ghidul solicitantului sau detaliate de către AM prin Instrucțiuni. Nu se vor analiza documente transmise sau comunicate în afara sistemului informatic MySMIS2021/SMIS2021+, de exemplu pe e-mail, fax, poștă, telefon, etc.
Cererile de finanţare depuse de solicitanţi în sistemul informatic MySMIS2021/SMIS2021+ se evaluează în conformitate cu metodologia și criteriile de evaluare şi selecţie descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările şi completările ulterioare.
Principalele etape ale procesului de evaluare, selecție și contractare sunt: 
1. Depunerea și înregistrarea cererilor de finanțare 
Depunerea unei cereri de finanțare reprezintă operațiunea de transmitere, de către un solicitant, a unei solicitări de finanțare (cerere de finanțare), prin intermediul aplicației SMIS2021/MySMIS2021. Aplicația SMIS2021/MySMIS2021 alocă, în mod automat, codul proiectului (codul SMIS). 
2 . Verificarea conformității administrative 
Această etapă este digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.
3. Evaluarea tehnică și financiară a cererii de finanțare
Pe parcursul procesului de evaluare tehnică și financiară, comisia de evaluare poate solicita clarificări.
Pentru a asigura principiul tratamentului egal, nediscriminarea și a nu afecta principiul competițional al proiectelor, temele ce pot face subiectul clarificărilor în cadrul etapei de evaluare tehnică și financiară se referă Ia următoarele aspecte (fără a fi exhaustive):
•	buget calculat incorect din punct de vedere aritmetic;
•	necorelarea bugetului cu activitățile proiectului și cu planul de achiziții; 
•	necorelarea calendarului de activități cu planul de achiziții;
•	declararea anumitor cheltuieli ca fiind neeligibile și reasumarea acestora de către solicitant;
•	necorelări de informații în diferite secțiuni ale cererii de finanțare, care să nu afecteze principiile de competitivitate în cadrul procesului, depunctând în mod corespunzător;
•	necorelări între cererea de finanțare și documentația tehnico-economică/ plan de afaceri, acolo unde este cazul.
Termenul de răspuns la solicitările de clarificări este de maximum 5 zile lucrătoare, în funcție de complexitatea acestora.
În lipsa unor răspunsuri la clarificări sau în cazul primirii unor răspunsuri neconcludente/incomplete, OI ia decizia privind rezultatul evaluării pe baza informațiilor existente.
Grilele de evaluare tehnică și financiară se completează și se generează în sistemul informatic MySMIS2021/SMIS2021+.
Rezultatele evaluării tehnice și financiare se comunică solicitantului/ liderului de parteneriat, electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.
4. Selecția cererilor de finanțare
Selecția cererilor de finanțare va fi derulată în conformitate cu prevederile ghidului solicitantului, în ordinea descrescătoare a punctajelor obținute în urma evaluării tehnico-financiare. 
În cadrul fiecarui apel de proiecte vor fi specificate numărul de puncte care stabilesc pragul minim de calitate pentru finanțarea proiectelor. 
Pentru proiectele care obțin la evaluarea tehnico-economică pragul minim de calitate se realizează o listă de ierarhizare în ordinea descrescătoare a punctajului după finalizarea evaluării tuturor proiectelor și se finanțează până la concurența cu alocările apelului.
5. Contractarea proiectelor
După finalizarea evaluării tehnice și financiare a cererilor de finanțare, OI demarează etapa de contractare.
Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. 
Solicitanții ale căror cereri de finanțare au întrunit pragul de calitate, care au îndeplinit condițiile prevăzute în Ghidul Solicitantului și ale căror rezultate confirmă îndeplinirea condițiilor pentru selecție, sunt notificați cu privire la intrarea în etapa de contractare, în termen de 5 zile lucrătoare de la finalizarea etapei de evaluare tehnico-financiară.
În etapa de contractare, solicitanților li se solicită de către OI prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.

OI poate solicita clarificări în etapa de contractare.

Urmare a verificării îndeplinirii condițiilor de eligibilitate, OI emite decizia de aprobare a finanțării, respectiv decizia de respingere a finanțării.
Durata totală până la semnarea contractului de finanțare nu poate depăși 180 de zile calendaristice calculate de la închiderea apelului de proiecte.



[bookmark: _Toc144131599]8.2 Conformitate administrativă – DECLARAȚIA UNICĂ	
	Verificarea conformităţii administrative este digitalizată, respectiv este realizată în mod automat prin sistemul informatic MySMIS2021/SMIS2021+, pe baza declaraţiei unice generate de sistemul informatic. Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facădovada îndeplinirii condițiilor de eligibilitate prevăzute de ghidul solicitantului prin documente justificative.
Aplicația MySMIS2021/SMIS2021+ va genera declarația unică, care va fi completată de liderul de parteneriat și partener și va fi semnată cu semnătură electronică de către reprezentantul legal al acestora. 
Solicitantul, emite pe propria răspundere, sub incidenţa prevederilor legale în vigoare privind falsul în declarații și falsul intelectual Declaraţia unică (Anexa 2).
Pentru a fi admisă, cererea de finanţare trebuie să obțină răspuns pozitiv la toate întrebările din declarația unică. În caz contrar, propunerea este declarată neeligibilă. Modelul de declarație unică se regăsește în Anexa 2 la prezentul ghid al solicitantului.
După verificarea conformității administrative, liderul de parteneriat este informat automat, prin intermediul aplicaţiei MySMIS2021/SMIS2021+, cu privire la trecerea proiectului în etapa de evaluare tehnică şi financiară sau, după caz, cu privire la nerespectarea cerinţelor de conformitate administrativă, situaţie în care nu este demarată etapa de evaluare tehnică și financiară.
Admiterea cererii de finanțare, în această etapă, nu exclude posibilitatea ca proiectul să fie respins în etapa de contractare, dacă, în urma analizei de către AM/OI, se constată nerespectarea oricărei condiții de acordare a finanțării.


[bookmark: _Toc144131600]8.3 Etapa de evaluare preliminară – dacă este cazul (specific pentru intervențiile FSE+)
Nu este cazul
[bookmark: _Toc144131601]8.4 Evaluarea tehnică și financiară. Criterii de evaluare tehnică și financiară
	Evaluarea tehnică şi financiară (ETF) va permite aprecierea gradului în care proiectul răspunde obiectivelor priorităţii, a fezabilităţii şi eficienţei financiare, a sustenabilităţii şi durabilităţii proiectului etc., și se va realiza în conformitate cu criteriile de evaluare tehnică și financiară, în condițiile prevăzute mai jos, de către o comisie de evaluare tehnică și financiară.
Criteriile de evaluare tehnică și financiară stabilesc cerinţe minime, sub aspect tehnic, financiar și calitativ, care trebuie îndeplinite de cererea de finanțare, documentația tehnico-economică și de activitățile propuse prin proiect, cât și cerințe care asigură departajarea proiectelor la finanțare.
Grila de evaluare tehnică şi financiară se completează şi se generează în sistemul informatic MySMIS2021/SMIS2021+, în corelare cu funcționalitățile sistemului informatic disponibile la momentul lansării apelului de proiecte sau demarării procesului de evaluare, selecție și contractare.
Pentru criteriile digitalizate, punctajele sunt alocate prin sistemul informatic MySMIS2021/SMIS2021+ și sunt selectate de către solicitantul de finanțare în conformitate cu opțiunea aplicabilă în urma autoevaluării efectuate de către acesta. Criteriile autoevaluate și punctate de către solicitantul de finanțare vor fi reverificate de către comisia de evaluare tehnică și financiară.
Evaluarea tehnică și financiară se efectuează de către comisiile de evaluare stabilite la nivelul autorității de management/organismului intermediar si se realizează în condiţiile prevăzute în Anexa 13 – Grila de evaluare tehnică și financiară, potrivit procedurilor operaţionale şi regulilor din sistemul informatic MySMIS2021/SMIS2021+, pe baza informaţiilor şi a documentelor încărcate de liderul de parteneriat şi partener, în aplicaţia informatică.
Pe parcursul procesului de evaluare tehnică şi financiară, comisia de evaluare poate solicita clarificări, cu respectarea cerinţelor şi a termenelor stabilite prin procedurile operaţionale, cu condiţia ca prin clarificările solicitate să nu fie încălcate principiile tratamentului egal şi nediscriminării. Termenul curge din ziua lucrătoare imediat următoare transmiterii solicitării prin sistemul electronic.
Răspunsul la solicitarea de clarificări se va încărca în sistemul informatic MySMIS2021/SMIS2021+ și nu trebuie să introducă elemente/ îmbunătățiri/ documente noi de natură să modifice proiectul inițial, ci trebuie să se refere la informațiile deja existente în cadrul CF și a anexelor acesteia. Punctarea proiectelor se va face în baza informațiilor prezentate în cererea de finanțare și a răspunsurilor la solicitările de clarificări. 
Termenul maxim de evaluare tehnică și financiară pentru un proiect nu poate depăși 135 de zile calendaristice, începând cu ziua lucrătoare imediat următoare zilei în care a fost creată comisia de evaluare tehnică și financiară la nivelul OI și se finalizează odată cu informarea solicitantului cu privire la rezultatul procesului de evaluare tehnică și financiară.
La expirarea termenului maxim de evaluare tehnică și financiară, în lipsa unor răspunsuri la clarificările solicitate sau în cazul primirii unor răspunsuri neconcludente/incomplete, OI va lua decizia privind rezultatul evaluării pe baza informațiilor existente.
În cursul evaluării tehnico-financiare, bugetul proiectului poate suferi modificări în sensul reducerii cheltuielilor eligibile cu valoarea cheltuielilor încadrate de către evaluatori în categoria cheltuielilor neeligibile. Evaluatorii au competența să considere anumite cheltuieli neeligibile sau să aprecieze că unele cheltuieli sunt nejustificate sau disproporţionate în raport cu obiectivele proiectului, în cazul în care:
•	nu sunt aferente activității specifice proiectului;
•	sunt supradimensionate față de nivelul pieței sau față de activitățile proiectului (rezonabilitatea prețurilor);
•	nu au legătură directă cu proiectul propus;
•	alte situații specifice.
Ajustările/corecțiile bugetare se realizează de echipa de evaluare doar în urma transmiterii solicitării de clarificări și analizării răspunsului primit de la solicitant.
În cazul în care solicitantul nu este de acord cu ajustările /corecțiile bugetare, are posibilitatea de a formula contestație potrivit prevederilor prevăzute în prezentul Ghid, subcap. 8.8.Contestații.
Pentru evaluare se va analiza conţinutul Cererii de finanţare şi, unde este cazul, al documentelor însoțitoare şi se vor acorda, pentru fiecare element specific al criteriilor (subcriteriu), calificative între  0 și punctajul maxim aferent subcriteriului. Fiecare punctaj acordat trebuie justificat cu argumente relevante. Nu se punctează cu zecimale.
ATENȚIE!
Cererea de finanțare este respinsă în următoarele situații:
• dacă în urma evaluării tehnico-financiare obține un punctaj sub pragul de calitate stabilit pentru prezentul apel;
• dacă în urma evaluării tehnico-financiare obțin 0 puncte la oricare dintre subcriteriile din cadrul secțiunii I RELEVANȚĂ ȘI MATURITATE a grilei ETF.
Departajarea proiectelor cu același punctaj se va face prin prioritizarea proiectelor depuse în funcție de punctajul obținut pentru următoarele criterii, în ordinea de mai jos:
	- RELEVANȚA ȘI MATURITATEA PROIECTULUI (criteriu);
	- CALITATEA PROIECTULUI (criteriu);
În situația în care și după aplicarea mecanismului prezentat anterior proiectele au același punctaj, departajarea proiectelor se va face ținând cont de ordinea depunerii acestora.


[bookmark: _Toc144131602]8.5 Aplicarea pragului de calitate 
	Cererile de finanțare depuse trebuie să obțină pragul minim de calitate de 70 de puncte pentru a intra în procesul de contractare. Proiectele care nu întrunesc punctajul de 70 de puncte, respectiv care obțin 0 la unul din criteriile sau subcriteriile din cadrul secțiuni I RELEVANȚĂ ȘI MATURITATE a grilei ETF, vor fi respinse de la finanțare.


[bookmark: _Toc144131603]8.6 Aplicarea pragului de excelență 
	Nu este cazul.


[bookmark: _Toc144131604]8.7 Notificarea rezultatului evaluării tehnice și financiare.	
	Rezultatele evaluării tehnice şi financiare se comunică solicitantului prin intermediul sistemului informatic MySMIS2021/SMIS2021+, indicându-se punctajul obținut şi justificarea acordării respectivului punctaj, pentru fiecare criteriu/subcriteriu în parte.


[bookmark: _Toc144131605]8.8 Contestații	
	OI transmite solicitanţilor prin aplicația electronică SMIS2021/MySMIS2021+, notificările privind rezultatul evaluării tehnico-financiare și a verificării eligibilității proiectului și a solicitantului. În cazul în care aplicația electronică nu permite, notificările sunt transmise  prin e-mail la datele de contact menționate în cererea de finanțare. Rezultatele evaluării se publică pe pagina web dedicată competiției.
Solicitantul care se consideră nedreptățit de rezultatul procesului de evaluare tehnică și financiară poate formula contestație, în conformitate cu prevederile art. 7 din Legea nr. 554/2004 a contenciosului administrativ, cu modificările și completările ulterioare, în termen de 30 zile calendaristice de la data comunicării rezultatului exclusiv prin intermediul sistemului informatic MySMIS2021/SMIS2021+.
Contestaţia trebuie să cuprindă cel puţin următoarele elemente:
a) datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru  public, codul unic de înregistrare, precum şi ale cererii de finanţare: titlu, cod unic SMIS;
b) datele de identificare ale reprezentantului legal al solicitantului;
c) obiectul contestaţiei;
d) criteriul/criteriile contestat(e);
e) motivele de fapt şi de drept pe care se întemeiază contestaţia, detaliate pentru fiecare criteriu de evaluare şi selecţie în parte contestat;
f) semnătura reprezentantului legal/împuternicitului solicitantului.
În această etapă se pot solicita informaţii şi documente necesare pentru soluţionarea contestaţiei, cu respectarea principiilor tratamentului egal şi nediscriminării. 
Soluționarea contestaţiei se face prin emiterea unei decizii motivată în fapt și în drept, care se comunică liderului de parteneriat, electronic, prin intermediul sistemului informatic MySMIS2021/SMIS2021+. Decizia de soluționare a contestației poate fi atacată în fața instanţei de contencios administrativ, în conformitate cu prevederile art. 8 din Legea nr. 554/2004 a conteciosului administrativ, cu modificările şi completările ulterioare.
Nu se acceptă contestații asupra procesului de evaluare tehnică și financiară semnate de alte persoane decât reprezentantul legal și/sau persoana împuternicită expres de către acesta.


[bookmark: _Toc144131606]8.9 Contractarea proiectelor

[bookmark: _Toc144131607]8.9.1	Verificarea îndeplinirii condițiilor de eligibilitate
	După finalizarea evaluării tehnice şi financiare a cererilor de finanţare, AM/OI demarează etapa de contractare.
Intrarea în etapa de contractare este adusă la cunoştinţă solicitantului prin aplicaţia informatică MySMIS2021/SMIS2021+.
În etapa de contractare, în condiţiile din Ghidul solicitantului, solicitanţilor li se solicită de către OI/AM, prin sistemul informatic MySMIS2021/SMIS2021+, să facă dovada celor declarate prin declaraţia unică, respectiv să prezinte documentele justificative prin care fac dovada îndeplinirii tuturor condiţiilor de eligibilitate, în vederea verificării eligibilității proiectului și a solicitantului.
Nu vor fi solicitate:
a)	documentele verificate deja în procesul de evaluare tehnică şi financiară şi despre care OI/AM a decis că îndeplinesc condiţiile de formă şi conţinut necesare pentru trecerea în etapa de contractare, cu excepţia documentelor pentru care este necesară prezentarea dovezii valabilităţii acestora şi în etapa de contractare, precum şi a documentelor pentru care se constată erori materiale sau a celor care necesită actualizare urmare a procesului de evaluare tehnică și financiară.
b)	documente şi informaţii, în vederea confirmării realităţii informaţiilor din Declaraţia unică depusă de către solicitant, pe care OI/AM le poate obţine în mod direct în baza consimţământului solicitantului, cu respectarea prevederilor legale privind protecţia datelor personale din bazele de date administrate de alte instituţii publice, în cazul în care sunt implementate măsurile de interoperabilitate/interogare a sistemelor/bazelor de date/rapoartelor a sistemului informatic MySMIS2021/SMIS2021+ cu baze de date ale altor autorităţi şi instituţii publice, pe baza protocoalelor încheiate cu acestea de Ministerul lnvestiţiilor şi Proiectelor Europene sau de OI.
Pentru acele situaţii în care obţinerea datelor şi informaţiilor respective nu este posibilă sau informaţiile nu corespund cu cele furnizate de solicitant, OI are obligaţia de a-i solicita acestuia clarificări şi documente doveditoare. Liderul de parteneriat are la dispoziție un termen de maximum 15 zile lucrătoare, calculat de la data primirii solicitării de la OI, pentru a transmite documentele solicitate, sub sancțiunea respingerii cererii de finanţare, termen calculat începând cu următoarea zi lucrătoare după transmiterea adresei de solicitare documente obligatorii și nu include ziua transmiterii răspunsului la adresa de solicitare documente obligatorii.
OI/AM poate solicita clarificări în legătură cu documentele verificate, cu respectarea principiului tratamentului egal şi nediscriminării, cu termen de răspuns cuprins între 1 și 5 zile lucrătoare, stabilit în funcție de complexitatea clarificărilor. Solicitantul are obligaţia să răspundă la clarificări în termenul comunicat de OI/AM, cu respectarea unui termen maxim de 15 zile lucrătoare de răspuns, calculat de la data primirii solicitării de clarificări, conform regulii de mai sus, sub sancţiunea respingerii cererii de finanţare. Termenul de 15 zile lucrătoare este un termen maxim. OI/AM nu va solicita alte clarificări cu privire la documentele transmise după expirarea acestui termen. În cazul în care solicitantul de finanțare va transmite documentele în ultima zi a termenului de 15 zile și nu în termenul comunicat de OI/AM în cadrul clarificării solicitate, acesta își asumă răspunderea pentru riscul de a nu mai putea beneficia de posibilitatea de a fi solicitate alte clarificări. Verificarea îndeplinirii condiţiilor de eligibilitate se realizează pe baza informaţiilor şi documentelor prezentate de liderul de parteneriat, inclusiv a răspunsurilor la solicitările de clarificări, a informaţiilor şi documentelor care pot fi accesate, obţinute sau puse la dispoziţia OI/AM din bazele de date administrate de alte instituţii publice, pe baza protocoalelor încheiate cu acestea, precum şi a informaţiilor transmise ca anexă la cererea de finanţare și disponibile în sistemul informatic MySMIS2021/SMIS2021+. În cazuri excepţionale şi pentru motive independente de solicitant, la solicitarea acestuia, procesul de contractare poate fi suspendat, sub condiţia ca perioada de suspendare să nu afecteze proiectul, astfel încât să se asigure implementarea acestuia în condiţii optime, în conformitate cu cererea de finanţare, cu respectarea condițiilor de finanțare prevăzute în ghidul solicitantului și cu încadrarea în perioada de programare. Perioadele de suspendare nu pot depăşi 45 de zile calendaristice. Pentru toate proiectele de investiţii publice, inclusiv pentru cele pentru care nu este necesară obţinerea autorizaţiei de construire, solicitantul are obligaţia ca în etapa de contractare, să facă dovada unui drept real principal fără sarcini asupra bunurilor imobile care fac obiectul cererii de finanţare.
Atenție! Toate termenele menționate în ghidul solicitantului de finanțare: termenul aferent etapelor de evaluare și selecție, termenul de transmitere a răspunsului la adresele de clarificări din cadrul procesului de evaluare, selecție și contractare, termenul pentru depunerea contestațiilor, termenul pentru semnarea contractului de finanțare, sunt calculate începând cu următoarea zi lucrătoare după transmiterea adresei/notificării și nu includ ziua transmiterii răspunsului.
Eligibilitatea solicitantului și a proiectului sunt verificate conform grilei de verificare de eligibilitate și contractare, după îndeplinirea condițiilor și a punctajului minim acordat în cadrul procesului de evaluare tehnico-financiară.
Urmare a verificării îndeplinirii condițiilor de eligibilitate, OI/AM va demara întocmirea contractului de finanțare sau va emite decizia de respingere a finanțării.
În cazul neîndeplinirii condițiilor de eligibilitate conform Ghidului solicitantului oricând pe perioada procesului de evaluare, selecție și contractare, cererea de finanțare va fi respinsă. În acest sens, aplicantul trebuie ca la apariția oricărei situații, eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului să o aducă la cunoștința OI/AM în termen de 5 zile lucrătoare de la luarea la cunoștință a situației respective.


[bookmark: _Toc144131608]
8.9.2 Decizia de acordare/respingere a finanțării
	Ca urmare a verificării îndeplinirii condiţiilor de eligibilitate, OI/AM va emite fie decizia de aprobare, fie decizia de respingere a finanţării.
Pentru proiectele selectate, în baza deciziei de aprobare a finanţării OI va proceda la încheierea contractului de finanţare.
OI emite decizia de respingere a finanţării, în etapa de contractare, cu menţionarea motivelor de respingere, dacă intervine cel puţin una dintre următoarele situaţii, fără ca enumerarea să excludă alte condiţii specifice prevăzute în ghidul solicitantului sau generate în cadrul procesului de evaluare și selecție:
a) solicitantul nu face dovada că cele declarate prin Declaraţia unică sunt conforme cu realitatea şi corespund cerinţelor din ghidul solicitantului, până la termenul stabilit de către OI;
b) solicitantul nu transmite documentele solicitate în etapa de contractare în termen de maxim 15 zile lucrătoare, calculat de la data primirii solicitării și/sau nu răspunde în termenul de maxim 15 zile lucrătoare, calculat de la data primirii solicitării de clarificări, la clarificările care sunt solicitate de OI.
Pentru toate proiectele de investiții publice, inclusiv pentru cele pentru care nu este necesară obţinerea autorizației de construire, incapacitatea de a dovedi deținerea dreptului real principal asupra imobilului/lor (teren și construcții) vizat/e de către proiect, cel târziu în etapa de contractare va conduce la respingerea proiectului din procesul de contractare.
Decizia de respingere a finanţării se aduce la cunoştinţa solicitantului prin sistemul informatic MySMIS2021/SMIS2021+.
Împotriva deciziei de respingere a finanţării, solicitantul poate formula contestaţie în condițiile Legii nr. 554/2004 a contenciosului administrativ, cu modificările și completările ulterioare.


[bookmark: _Toc144131609]
8.9.3 Definitivarea planului de monitorizare a proiectului 
	Planul de monitorizare a proiectului este generat de sistemul informatic MySMIS2021/SMIS2021 și este parte integrantă a contractului de finanţare. Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM/OI verifică şi validează indicatorii de etapă în cadrul etapei de contractare. 
Planul de monitorizare a proiectului se elaborează conform Anexei 4 la prezentul ghid al solicitantului. În cadrul acestuia vor fi prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora. 
În funcție de tipologia proiectelor, solicitanții își vor stabili indicatorii de etapă aplicabili, stabilindu-și termenele de realizare, fără însă a depăși termenul maxim de implementare a proiectului.  
Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.
În cazul proiectelor de investiţii, indicatorii de etapă se raportează atât la stadiul pregătirii şi derulării procedurilor de achiziţii, cât şi la progresul execuţiei lucrărilor, aferente activităţii de bază.
În procesul de monitorizare a proiectelor, AM/OI va verifica și confirma îndeplinirea indicatorilor de etapă precum și conformitatea cu Planul de monitorizare a proiectului.


[bookmark: _Toc144131610]
8.9.4 Semnarea contractului de finanțare /emiterea deciziei de finanțare
	Semnarea contractului de către beneficiar se va realiza în maximum 5 zile lucrătoare de la data notificării. În cazul în care beneficiarul, din motive obiective și bine justificate, nu poate semna contractul de finanţare în termenul de 5 zile lucrătoare, acest termen se poate prelungi până la maximum 15 zile lucrătoare, cu condiția încadrării în termenul maxim prevăzut la art. 11 alin. (17) de O.U.G. nr. 23/2023.


9. [bookmark: _Toc144131611]ASPECTE PRIVIND CONFLICTUL DE INTERESE  	
	Solicitanții de finanțare vor respecta prevederile legale naționale și europene în vigoare cu privire la conflictul de interese pe toată perioada de derulare a proiectului.
În temeiul articolului 61 din Regulamentul (UE, Euratom) 2018/1046 al Parlamentului European și al Consiliului din 18 iulie 2018:
 „un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”. Reprezintă conflict de interese orice situație care împiedică beneficiarul/partenerul de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.
Conceptul de conflict de interese este legat de principiile bunei gestiuni financiare, transparenței și egalității de tratament.
Solicitanții/beneficiarii au următoarele obligații, sub sancțiunile prevăzute in legislația specifică de la data depunerii cererii de finanțare și până la expirarea perioadei de durabilitate a proiectului:
· Solicitanții/beneficiarii din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, în materia conflictului de interese și a incompatibilităților.
· Solicitanții/beneficiarii care au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute de legislația în domeniul achizițiilor publice/achizițiilor sectoriale. 
· Solicitanții/beneficiarii care nu au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzut la art. 14 și art. 15 din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, precum și celelalte prevederi legale aplicabile. 
· Mențiunile anterioare se aplică subcontractorilor, furnizorilor şi angajaților solicitantului/ beneficiarului, precum şi angajaților AM/OI implicați în realizarea prevederilor contractului de finanțare. 
· Solicitanții/beneficiarii vor lua măsuri de prevenire apariția situațiilor de conflict de interese și în ceea ce privește identificarea și selectarea partenerilor întreprinderi/IMM-uri către care se face transfer tehnologic prin proiect.
· Solicitanții/beneficiarii trebuie să întreprindă toate diligențele necesare pentru a identifica și evita orice conflict de interese şi să informeze AM/OI, în termen de maximum 5 (cinci) zile lucrătoare de la luarea la cunoștință, în legătură cu orice situație care dă naștere sau este posibil să dea naștere unui astfel de conflict. 
AM/OI își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul.


10. [bookmark: _Toc144131612]ASPECTE PRIVIND PRELUCRAREA DATELOR CU CARACTER PERSONAL  	
	Solicitanții își exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile. 
Datele cu caracter personal ale grupului țintă, ale beneficiarilor finali ai proiectului, ale resurselor umane din cadrul proiectului și subcontractanților sunt protejate. Acestea nu vor fi prelucrate și publicate pentru informarea publicului, decât în cazurile strict necesare, precizate în mod specific de legislația națională și europeană în vigoare. 
AM/OI colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, e-mail). Aceste date sunt colectate la momentul încărcării cererii de finanțare în sistemul informatic MySMIS2021/SMIS2021+ și sunt folosite exclusiv pentru scopurile prevăzute de Regulamentul (UE) 679/2016, cu respectarea strictă a principiului limitării scopului. 
Datele nu sunt folosite în alte scopuri fără a obține consimțământul posesorilor, explicit, în prealabil.


11. [bookmark: _Toc144131613]ASPECTE PRIVIND MONITORIZAREA TEHNICĂ ȘI RAPOARTELE DE PROGRES  
[bookmark: _Toc144131614]11.1 Rapoartele de progres  	
	Rapoartele de progres se generează prin sistemul informatic MYSMIS2021/SMIS2021+ de către beneficiar.
Acestea se transmit pentru a raporta atingerea obiectivelor de etapă și/sau pentru a însoți o cerere de rambursare/plată. Cheltuielile depuse spre rambursare trebuie să fi fost efectuate în perioada acoperită de Raportul de progres depus, deci perioada de raportare a cererii de rambursare/plată trebuie să fie aceeași cu perioada de raportare a progresului tehnic. Rapoartele de progres vor fi însoțite de documentele justificative necesare. Pentru decontarea cheltuielilor cu resursele umane, vor fi transmise pentru fiecare membru al echipei de proiect rapoarte de activitate lunare și documente justificative relevante pentru activitatea desfășurată în cadrul proiectului.
Verificarea rapoartelor de progres depuse de beneficiar reprezintă o etapă a procesului de monitorizare a proiectelor și are scopul de a urmări progresul proiectului, stadiul îndeplinirii țintelor indicatorilor de realizare și rezultat, și respectarea Planului de monitorizare a proiectului.  
AM/OI poate aplica măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile solicitate la rambursare, aferente perioadei de raportare, în cazul nerespectării repetate a termenului de depunere a raportului de progres.
Pentru perioada post-implementare (durabilitate) până la data de 31 martie a fiecărui an, beneficiarul va întocmi și transmite prin sistemul informatic MYSMIS2021/SMIS2021+ rapoarte privind caracterul durabil al proiectului/investiției. Acest raport va prezenta situația investitei și va cuprinde informații privind monitorizarea indicatorilor de rezultat, precum și aspectele legate de sustenabilitatea proiectului/investiției. Raportul de progres pentru perioada post-implementare este prevăzut în Anexa 5 la O.U.G. nr. 23/2023.


[bookmark: _Toc144131615]11.2 Vizitele de monitorizare 
	În procesul de monitorizare a proiectelor se pot efectua vizite de monitorizare și se elaborează rapoarte de vizită, întocmite utilizând modelul standard cuprins în anexele Ordinului ministrului investițiilor și proiectelor europene nr. 1777/2023, vizite efectuate în conformitate cu prevederile contractului de finanțare.
Vizitele de monitorizare pot fi vizite realizate atât în perioada de implementare, cât și post-implementare, pe perioada în care beneficiarul are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare.
Vizitele de monitorizare pot avea ca scop:
· verificarea progresului fizic, în conformitate cu calendarul activităților inclus în contractul de finanțare, cu rezultatele așteptate și cu indicatorii asumați;
· verificarea implementării Planului de monitorizare a proiectului și a realizării indicatorilor de etapă;
· identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, precum și emiterea de recomandări în limitele de competență, după caz;
· identificarea elementelor de succes ale proiectului;
· verificarea justificărilor formulate de beneficiar pentru modificarea contractului de finanțare prin notificare/act adițional, după caz etc.


[bookmark: _Toc144131616]11.3 Mecanismul specific indicatorilor de etapă. Planul de monitorizare
	Indicatorii de etapă vor fi definiți de solicitanți în funcție de specificul proiectului, a activității de bază, a indicatorilor de realizare și de rezultat asumați, a planului de achiziții și a graficului de rambursare. 
Indicatorii de etapă se corelează cu activitatea de bază declarată de beneficiar în cererea de finanțare, precum și cu obiectivele și rezultatele așteptate ale proiectului.
La îndeplinirea indicatorilor de etapă, beneficiarul va depune Rapoarte de plan de monitorizare prin intermediul aplicației MySMIS2021/MySMIS2021+.
AM/OI va monitoriza îndeplinirea indicatorilor de etapă şi va sprijini beneficiarul pentru a identifica soluții adecvate pentru îndeplinirea acestora şi pentru buna implementare a proiectelor care fac obiectul contractului de finanțare, precum și pentru identificarea şi stabilirea de posibile măsuri de remediere a întârzierilor, dacă este cazul. 
În situația nerealizării indicatorilor de etapă, AM/ OI adoptă şi implementează, în baza unei analize a riscurilor identificate, acțiuni şi măsuri de monitorizare consolidate și măsuri corective, în conformitate cu prevederile contractului de finanțare. 
Beneficiarul este obligat ca în termen de 5 zile lucrătoare de la termenul prevăzut pentru un indicator de etapă să transmită raportul de progres și documentele justificative care probează îndeplinirea acestuia, iar AM/OI verifică şi confirmă îndeplinirea sau, după caz, neîndeplinirea acestuia, în termen de 5 zile lucrătoare de la data la care documentele trebuiau/au fost încărcate de către beneficiar. 
Prin sistemul informatic MySMIS2021/SMIS2021+ se emit atenționări automate către beneficiar şi către AM/OI cu cel puțin 10 zile calendaristice înaintea termenului de depunere a documentelor menționate anterior. 
În cazul nerespectării termenului de raportare a realizării indicatorului de etapă, sistemul informatic MySMIS2021/SMIS2021+ blochează posibilitatea de încărcare a documentelor. Ulterior, beneficiarul poate solicita, motivat, AM/OI deblocarea aplicației pentru încărcarea documentelor justificative care probează realizarea indicatorului de etapă. 
În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, prin rapoartele de progres sau cu ocazia vizitelor de monitorizare, iar AM/OI înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă. 
Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor şi măsurilor consolidate de monitorizare, AM/OI poate aplica, în funcție de analiza obiectivă şi riscurile identificate, în mod gradual, în condițiile prevăzute în contractul de finanțare următoarele măsuri: 
· întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1060; 
· respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din O.U.G. nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a); 
· aplicarea unor penalități de întârziere, stabilite ca procent de maximum 3%  din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului; 
· suspendarea implementării proiectului, până la încetarea cauzelor obiective care afectează derularea activităților şi atingerea indicatorilor de etapă; 
· rezilierea contractului de către autoritatea de management. 
Sumele respinse în condițiile menționate anterior pot fi incluse de beneficiar şi resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.
În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului, precum şi în situația unor întârzieri de peste 6 luni în îndeplinirea indicatorilor de etapă care fac imposibilă realizarea obiectivelor şi atingerea rezultatelor proiectului asumate prin contractul de finanțare, AM/OI poate proceda la rezilierea contractului de finanțare potrivit prevederilor art. 37 şi art. 38 din Ordonanța de urgență a Guvernului nr. 133/2021, şi recuperarea sumelor deja plătite beneficiarului. 


12. [bookmark: _Toc144103768][bookmark: _Toc144103896][bookmark: _Toc144104027][bookmark: _Toc144131617]ASPECTE PRIVIND MANAGEMENTUL FINANCIAR
[bookmark: _Toc144131618][bookmark: _Hlk131881881]Mecanismul cererilor de prefinanțare 	
	Beneficiarul are dreptul de a primi prefinanțare în condițiile legislației în vigoare, pentru plata cheltuielilor necesare implementării proiectului finanțat din fonduri europene, fără depășirea valorii totale eligibile a contractului de finanțare.
Cererea de prefinanțare se depune prin intermediul sistemului informatic MySMIS2021/SMIS2021+ și se acordă în tranșe procentuale din valoarea eligibilă a contractului de finanțare, în conformitate cu prevederile legale în vigoare la data depunerii cererii de prefinanțare. 
Pentru beneficiarii care primesc finanțare sub incidența ajutorului de stat/minimis prefinanțarea se poate acorda în una sau mai multe tranșe de până la maximum 40% din valoarea totală a ajutorului, cu condiția constituirii unei garanții pentru suma aferentă prefinanţării solicitate. 
Pe toată perioada de implementare a proiectului cererile de prefinanțare/ plată/rambursare se vor transmite respectând „Graficul cererilor de prefinanțare/plată/rambursare și în conformitate cu prevederile O.U.G. nr. 133/2021, cu modificările și completările ulterioare și ale H.G. nr. 829/2022, cu modificările și completările ulterioare. 
Cheltuielile aferente proiectului sunt eligibile cu condiţia ca acestea să fie cuprinse în categoria cheltuielilor eligibile din prezentul ghid și din Cererea de Finanțare - Bugetul Proiectului, aprobată la finanțare.


[bookmark: _Toc144131619]Mecanismul cererilor de plată	
	Beneficiarul are dreptul de a solicita virarea sumelor necesare pentru plata cheltuielilor eligibile conform contractului de finanțare, în baza facturilor și a altor documente justificative echivalente facturilor, acceptate la plată și neplătite până la data depunerii cererii de plată, în condițiile legislației în vigoare, pentru plata cheltuielilor necesare implementării proiectului finanțat din fonduri europene, fără depășirea valorii totale eligibile a contractului de finanțare. 
Cererea de plată însoțită de documentele justificative se depune prin intermediul sistemului informatic MySMIS2021/SMIS2021+.
Beneficiarul are obligația de a transmite documentele justificative prevăzute în contractul de finanțare, inclusiv anexele acestuia, legislația națională și europeană în vigoare, precum și orice alte documente solicitate de OIC/AM PoCIDIF.
Beneficiarii vor întreprinde măsurile necesare deschiderii de conturi distincte de disponibil si conturi de transfer  sume la unitățile teritoriale ale Trezoreriei statului, în vederea încasării, după verificarea cererilor de plată, a cheltuielilor nerambursabile și a contravalorii taxei pe valoarea adăugată (conform contractului de finanțare) aferentă cheltuielilor eligibile.
Beneficiarii/ liderii de parteneriat/partenerii au obligația de a achita integral contribuția proprie aferentă cheltuielilor eligibile solicitate la decontare prin cererea de plată, cel mai târziu până la data depunerii cererii de rambursare aferente cererii de plată.
În termen de maximum 10 zile lucrătoare de la data încasării sumelor virate, beneficiarii au obligația de a depune cererea de rambursare aferentă cererii de plată, în care sunt incluse sumele din facturile decontate prin cererea de plată.


[bookmark: _Toc144131620]Mecanismul cererilor de rambursare 	
	Mecanismul cererilor de rambursare poate fi aplicat proiectelor contractate în cadrul prezentului apel, în conformitate cu capitolul V din O.U.G. nr. 133/2021, cu modificările și completările ulterioare. 
Verificarea și plata cererii de rambursare se vor efectua în termenele precizate în art. 25 din O.U.G. nr. 133/2021, cu modificările și completările ulterioare, cu mențiunea că pentru verificare și autorizare, termenul poate fi întrerupt de posibile clarificări, fără ca durata cumulată de întrerupere să poată depăși 10 zile lucrătoare. De asemenea, efectuarea plății va fi condiționată de existența de resurse financiare în conturile autorității de management.
În cererea de rambursare pot fi solicitate doar cheltuielile efectuate de beneficiar  și plătite de acesta din surse proprii sau din prefinanțarea primită de la AMPOCIDIF.
Data plății se consideră data efectuării transferului bancar din contul Beneficiarului în contul furnizorului/prestatorului de servicii/angajatului sau data înregistrată pe chitanța (prin excepție, pentru plățti în numerar pentru anumite taxe sau cheltuieli de deplasare). 
OIC/AM PoCIDIF va verifica dacă cheltuielile efectuate sunt destinate exclusiv realizării obiectivelor proiectului, dacă sunt legale, eligibile, înregistrate în contabilitate și justificate de documente.
Beneficiarii vor întreprinde măsurile necesare deschiderii unui cont de disponibil la unitățile teritoriale ale Trezoreriei statului/instituții financiare bancare, în vederea încasării, după verificarea cererilor de rambursare, a cheltuielilor nerambursabile și a contravalorii taxei pe valoarea adăugată (conform contractului de finanțare) aferentă cheltuielilor eligibile.
Cererea de rambursare însoțită de documentele justificative se depune prin intermediul sistemului informatic MySMIS2021/SMIS2021+.
Beneficiarul are obligația de a transmite documentele justificative prevăzute în contractul de finanțare, inclusiv anexele acestuia, legislația națională și europeană în vigoare, precum și orice alte documente solicitate de OIC/AM PoCIDIF.
Nedepunerea de către beneficiar/lider de parteneriat a unor documente adiționale sau clarificări solicitate de AM/OI în termenul prevăzut în contractul de finanțare sau alte instrucțiuni/manuale ale AM/OI atrage respingerea parțială sau totală, după caz, a cererii de rambursare.
De asemenea, beneficiarul se va asigura că îndeplinește indicatorul/indicatorii de etapă precizați în planul de monitorizare. Aceștia pot condiționa autorizarea cererii de rambursare.
Liderul de parteneriat va depune cererea de rambursare, iar AM va vira sumele solicitate, după efectuarea verificărilor ce se impun, în contul liderului sau partenerului care le-a efectuat, fără a aduce atingere contractului și prevederilor acordului de parteneriat.



[bookmark: _Toc144131621]Graficul cererilor de prefinanțare/plată/rambursare 	
	Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul SMIS2021/MySMIS2021+ în conformitate cu Graficul de depunere a cererilor de prefinanțare/plată/rambursare a cheltuielilor asumat și actualizat de beneficiar, dacă este cazul. 
Graficul cererilor de prefinanțare/rambursare/plată va deveni anexă la contractul de finanțare. Acesta va fi intocmit de solicitant/beneficiar ținând cont de planul de monitorizare ce include indicatorii de etapă, graficul de execuție al lucrărilor pentru a asigura un flux de disponibil care să permită implementarea cu succes a proiectului în cauză.


[bookmark: _Toc144103902][bookmark: _Toc144104033][bookmark: _Toc144131622]Vizitele la fața locului 	
	Conform Regulamentului (UE) nr. 2021/1060, art. 74, AM și/sau OI pot efectua vizite pe teren pentru a verifica dacă activitățile prevăzute în cererea de finanțare au fost realizate, dacă produsele și serviciile furnizate prin intermediul proiectului cofinanțat, dacă operaţiunea respectă legislaţia aplicabilă, programul și condiţiile de acordare a sprijinului pentru această operaţiune. În acest sens, AM/OI pot realiza:
· o verificare la fața locului la cererea de rambursare finală, realizată de reprezentanți ai structurii care se ocupă de monitorizarea proiectului;
· verificare la fața locului ori de câte ori se constată necesitate efectuării unei vizite în urma verificărilor Rapoartelor de progres/durabilitate,a propunerilor de modificare a contractului sau în alte situații care impun efectuarea unei vizite.
Vizitele la fața locului se realizează cu respectarea procedurilor și reglementărilor în vigoare și au ca scop:
· verificarea stadiului de implementare a proiectelor, corelat cu raportul de progres transmis de beneficiar cu cererea de rambursare/ plată aferentă,
· verificarea realității investiției;
· verificarea respectării prevederilor privind principiile orizontale și caracterul durabil al operațiunilor conform reglementărilor naționale și comunitare în vigoare;
· verificarea respectării clauzelor generale și a celor specifice din contractul de finanțare;
· verificarea declarării veniturilor obținute din proiect.
Toate aceste aspecte se vor detalia în contractul de finanțare.


13. [bookmark: _Toc144103904][bookmark: _Toc144104035][bookmark: _Toc144103905][bookmark: _Toc144104036][bookmark: _Toc144131623]MODIFICAREA GHIDULUI SOLICITANTULUI	
13.1 [bookmark: _Toc144131624]Aspectele care pot face obiectul modificărilor prevederilor ghidului solicitantului	
	Modificarea Ghidurilor de finanțare aprobate se va face prin emiterea de către AM, în consultare cu OI, de corrigendum-uri la ghidurile solicitantului de finanțare lansate. 
Dacă este cazul, pentru interpretări ale prevederilor cuprinse în ghid, adaptări sau aplicări ale modificărilor legislației aplicabile, AM/OI poate emite instrucțiuni/manuale specifice. 
În pregătirea cererilor de finanțare, la depunerea proiectelor, pe parcursul procesului de evaluare, selecție și contractare, precum și pe întreaga durată de la începutul implementării până la finalizarea perioadei de durabilitate a proiectului, solicitanții de finanțare au obligația de a respecta Ghidul solicitantului cu toate anexele sale, documentele de programare la care acesta face trimitere, legislația comunitară și națională în vigoare, inclusiv modificările și completările ulterioare aprobării și lansării ghidurilor solicitantului de finanțare, corrigendum-urile și instrucțiunile/manualele specifice emise de AM/OI. 
AM și OI vor asigura transparența prin publicarea pe pagina web a programului a tuturor corrigendum-urilor, instrucțiunilor/manualelor specifice intervenite ulterior publicării prezentului ghid.


13.2 [bookmark: _Toc144103908][bookmark: _Toc144104039][bookmark: _Toc144131625]Condiții privind aplicarea modificărilor pentru cererile de finanțare aflate în procesul de selecție (condiții tranzitorii)	
	În funcție de modificările/corrigendum-urile la ghid intervenite, AM și OI se vor asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea acestora.


14. [bookmark: _Toc144103910][bookmark: _Toc144104041][bookmark: _Toc144131626]ANEXE	
	Anexa 1 – Model și instrucțiuni de completare Cerere de finanțare
Anexa 2 - Declarația unică
Anexa 3 – Metodologie verificare principiu DNSH
Anexa 4 – Plan de monitorizare a proiectului
Anexa 5 – Modelul Contractului de finanțare – condiții specifice
Anexa 6 - Consimțământ privind prelucrarea datelor cu caracter personal
Anexa 7 – Model  de Acord privind implementarea în parteneriat a proiectului
Anexa 8 – Macheta financiară
Anexa 9 - Notă privind fundamentarea costurilor
Anexa 10 - Model Plan de afaceri
Anexa 11 – Lista domeniilor și a subdomeniilor de specializare inteligentă sprijinite
Anexa 12 - Grilă de verificare eligibilitate și contractare
Anexa 13 - Grilă de evaluare tehnică și financiară
Anexa 14 - Model orientativ de Hotărâre de aprobare a proiectului
Anexa 15 – Scara nivelelor de maturitate tehnologică (TRL)
Anexa 16 – Tabel corelare buget – activități
Anexa 17 – Model Plan de actiune transfer tehnologic
Anexa 18 – Model de calcul indicator RCO06
Anexa 19 – Metodologie privind realizarea verificărilor eligibilităţii agenţilor economici din punct de vedere al încadrarea întreprinderilor în categoria IMM
Anexa 20 – Metodologie de verificare a declarației pe propria răspundere a reprezentantului întreprinderii privind încadrarea în categoria  „întreprindere în dificultate”
Anexa 21 - Calculator eligibilitate amortizare pe perioada proiectului

